|  |  |  |  |  |  |  |  |
| --- | --- | --- | --- | --- | --- | --- | --- |
| |  |  |  | | --- | --- | --- | | eu_flag_2colorsΕυρωπαϊκή Ένωση **Ευρωπαϊκό Ταμείο**  **Περιφερειακής Ανάπτυξης** | ΕΛΛΗΝΙΚΗ ΔΗΜΟΚΡΑΤΙΑ  Π.Ε.Π. Μακεδονίας και Θράκης 2007-2013  Π.Ε.Π. Κρήτης & Νήσων Αιγαίου 2007-2013  Π.Ε.Π. Θεσσαλίας- Στερεάς Ελλάδας- Ηπείρου 2007-2013  Π.Ε.Π. Δυτικής Ελλάδας-Πελοποννήσου-Ιονίων Νήσων 2007-2013  **Ποιότητα ζωής για όλους**  **ΑΔΑΜ: 13PROC001810921** | **ESPA** | | **Με τη συγχρηματοδότηση της Ελλάδας και της Ευρωπαϊκής Ένωσης** | | | | |
| Ε Λ Λ Η Ν Ι Κ Η Δ Η Μ Ο Κ Ρ Α Τ Ι Α **ΥΠΟΥΡΓΕΙΟ ΔΗΜΟΣΙΑΣ ΤΑΞΗΣ**  **ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ**  **ΑΡΧΗΓΕΙΟ ΕΛΛΗΝΙΚΗΣ ΑΣΤΥΝΟΜΙΑΣ**  **ΚΛΑΔΟΣ ΟΙΚΟΝΟΜΙΚΟΤΕΧΝΙΚΩΝ & ΠΛΗΡΟΦΟΡΙΚΗΣ**  **ΔΙΕΥΘΥΝΣΗ ΟΙΚΟΝΟΜΙΚΩΝ**  **ΤΜΗΜΑ 2ο ΠΡΟΜΗΘΕΙΩΝ**  **Π. Κανελλοπούλου 4, 101 77- ΑΘΗΝΑ**  **ΑΡΜΟΔΙΑ : Β. ΤΟΛΙΑ, Aστυνόμος B΄**  **ΤΗΛΕΦΩΝΟ: 2106915552, FAX: 2106995669**  **E-mail: oikonomikontm2@astynomia.gr**  **ΑΡΙΘ. ΠΡΩΤ.:** **8032/4/547-λ** | **Αθήνα, 23 Δεκεμβρίου 2013** |
|  |
| **ΠΡΟΚΗΡΥΞΗ ΥΠ’ ΑΡΙΘΜ. 17/2013** |
|  |
| **ΕΠΑΝΑΛΗΠΤΙΚΟΣ ΔΙΑΓΩΝΙΣΜΟΣ ΑΝΟΙΚΤΗΣ ΔΙΑΔΙΚΑΣΙΑΣ** |
| **( ΕΠΑΝΑΛΗΠΤΙΚΟΣ ΑΝΟΙΚΤΟΣ ΔΙΑΓΩΝΙΣΜΟΣ)** |
| **ΣΕ ΕΥΡΩ - ΕΛΕΥΘΕΡΟ** |
|  |
| **ΕΙΔΟΣ: ΑΥΤΟΚΙΝΗΤΑ ΤΥΠΟΥ ΤΖΙΠ** |
|  |
|  |
| **(Περιγράφεται αναλυτικά στο**  **ΠΑΡΑΡΤΗΜΑ Α΄)** |

|  |  |  |  |  |  |  |
| --- | --- | --- | --- | --- | --- | --- |
| ΤΕΧΝΙΚΕΣ ΠΡΟΔΙΑ-ΓΡΑΦΕΣ | ΔΕΙΓΜΑ | | ΚΡΙΤΗΡΙΟ  ΚΑΤΑΚΥΡΩΣΗΣ | ΗΜΕΡΟΜΗΝΙΑ ΑΠΟΣΤΟΛΗΣ ΓΙΑ ΔΗΜΟΣΙΕΥΣΗ ΣΤΗΝ ΕΠΙΣΗΜΗ ΕΦΗΜΕΡΙΔΑ ΤΗΣ ΕΥΡΩΠΑΪΚΗΣ ΕΝΩΣΗΣ | ΗΜΕΡΟΜΗΝΙΑ ΔΗΜΟΣΙΕΥΣΗΣ ΣΤΟ ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ | ΗΜΕΡΟΜΗΝΙΑ ΔΗΜΟΣΙΕΥΣΗΣ ΣΤΟΝ ΕΛΛΗΝΙΚΟ ΗΜΕΡΗΣΙΟ ΤΥΠΟ |
|  | ΥΠΗΡΕΣΙΑΣ | ΠΡΟΜΗΘΕΥΤΗ | ΠΛΕΟΝ ΣΥΜΦΕΡΟΥΣΑ ΑΠΟ ΟΙΚΟΝΟΜΙΚΗ ΑΠΟΨΗ ΠΡΟΣΦΟΡΑ | **24.12.2013** | **27.12.2013** | **28.12.2013** |
| ΝΑΙ | ΟΧΙ | ΟΧΙ |

**Α Π Ο Φ Α Σ Η**

**Ο Δ/ΝΤΗΣ ΤΗΣ Δ/ΝΣΗΣ ΟΙΚΟΝΟΜΙΚΩΝ**

**ΤΟΥ ΑΡΧΗΓΕΙΟΥ ΕΛΛΗΝΙΚΗΣ ΑΣΤΥΝΟΜΙΑΣ**

΄Εχοντας υπόψη:

**1**. **Τις διατάξεις** :

**α**. Των άρθρων 41,54 και 90 του Κώδικα Νομοθεσίας για την Κυβέρνηση και τα Κυβερνητικά όργανα, που κυρώθηκε με το άρθρο πρώτο του Π.Δ. 63/2005 (Α΄-98) .

**β**. Του Ν.1481/1984, ΄΄Οργανισμός Υπουργείου Δημόσιας Τάξης΄΄ (Α΄-152) όπως ισχύουν.

**γ**. Του Ν. 2800/2000 ΄΄Αναδιάρθρωση Υπηρεσιών Υπουργείου Δημόσιας Τάξης, σύσταση Αρχηγείου Ελληνικής Αστυνομίας και άλλες διατάξεις΄΄ (Α΄-41),όπως ισχύουν.

**δ**. Του Ν. 2286/1995 ΄΄Προμήθειες του Δημόσιου Τομέα και ρυθμίσεις συναφών θεμάτων΄΄ (Α΄-19), όπως ισχύουν.

**ε**. Του Ν.2362/1995, ΄΄Περί Δημοσίου Λογιστικού, ελέγχου των δαπανών του Κράτους και άλλες διατάξεις΄΄ (Α΄-247), όπως ισχύουν .

**στ.**Του Ν.2328/1995 (Α΄-159), όπως τροποποιήθηκε με το Ν.2372/1996 (Α΄-29) άρθρο 11 και το Ν.2414/1996 (Α΄-135) άρθρο 14 σε συνδυασμό με τις διατάξεις του Π.Δ. 82/1996 (Α΄-66) ‘’Ονομαστικοποίηση των μετοχών Ελληνικών Ανωνύμων Εταιρειών που μετέχουν στις διαδικασίες ανάληψης έργων ή προμηθειών του Δημοσίου ή των νομικών προσώπων του ευρύτερου δημόσιου τομέα’’, όπως αυτές τροποποιήθηκαν και ισχύουν με τις διατάξεις του άρθρου 8 του Ν.3310/2005 και του άρθρου 8 του Ν.3415/2005’’.

**ζ.** Του άρθρου 24 ΄΄Παρακράτηση φόρου στο εισόδημα από εμπορικές επιχειρήσεις΄΄ του Ν.2198/1994 ΄΄Αύξηση αποδοχών δημοσίων υπαλλήλων εν γένει, …………… και άλλες διατάξεις΄΄ (Α΄-43), όπως ισχύουν.

**η.** Του Ν. 2690/1999 (Α-45) ΄΄Κύρωση του Κώδικα Διοικητικής Διαδικασίας και άλλες διατάξεις΄΄, όπως ισχύουν.

**θ.** Του Ν. 1599/86 (Α-75) ΄΄Σχέσεις κράτους-πολίτη, καθιέρωση νέου τύπου δελτίου ταυτότητας και άλλες διατάξεις΄΄, όπως ισχύουν.

**ι**.Του άρθρου 6 ΄΄Κατανομή πόρων στα Ασφαλιστικά Ταμεία του προσωπικού της Ελληνικής Αστυνομίας΄΄ του Ν.2452/1996 ‘’Ρύθμιση θεμάτων προσφύγων κατά τροποποίηση των διατάξεων του Ν.1975/1991 και άλλες διατάξεις (Α΄-283), όπως ισχύουν .

**ια**.Του Ν.2859/2000 ΄΄Κύρωση Κώδικα Φόρου Προστιθέμενης Αξίας΄΄ (Α΄-248), όπως ισχύουν.

**ιβ**.Του άρθρου 19 του Ν.3193/2003 ΄΄Κανόνες τιμολόγησης, ρυθμίσεις Φ.Π.Α. ηλεκτρονικών υπηρεσιών και άλλες διατάξεις΄΄ (Α΄- 266).

**ιγ.**Του Ν.3310/2005 ‘’Μέτρα για τη διασφάλιση της διαφάνειας και την αποτροπή καταστρατηγήσεων κατά τη διαδικασία σύναψης δημοσίων συμβάσεων’’ (Α΄-30), όπως τροποποιήθηκε με τις διατάξεις του Ν.3414/2005 (Α΄-279) ‘’Τροποποίηση του Ν.3310/2005 ‘’Μέτρα για τη διασφάλιση της διαφάνειας και την αποτροπή καταστρατηγήσεων κατά τη διαδικασία σύναψης δημοσίων συμβάσεων’’.

**ιδ.** Του άρθρου 25 του Ν. 3614/2007 ΄΄Διαχείριση, έλεγχος και εφαρμογή αναπτυξιακών παρεμβάσεων για την προγραμματική περίοδο 2007-2013΄΄ (Α΄-267).

**ιε**. Του Ν. 3861/2010 ΄΄Ενίσχυση της διαφάνειας με την υποχρεωτική ανάρτηση Νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις΄΄ (Α-112).

**ιστ.** Του Ν.3886/2010 ‘’Δικαστική προστασία κατά τη σύναψη δημοσίων συμβάσεων – Εναρμόνιση της Ελληνικής νομοθεσίας με την Οδηγία 89/665/ΕΟΚ του Συμβουλίου της 21ης Ιουνίου 1989 (L 395) και την Οδηγία 92/13/ΕΟΚ του Συμβουλίου της 25ης Φεβρουαρίου 1992 (!76), όπως τροποποιήθηκαν με την Οδηγία 2007/66/ΕΚ του Ευρωπαϊκού Κοινοβουλίου και του Συμβουλίου της 11ης Δεκεμβρίου 2007 (L 335)’’ (Α΄-173), όπως ισχύουν.

**ιζ.** Του Ν. 4013/2011 ΄΄Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων-Αντικατάσταση του έκτου κεφαλαίου του Ν. 3588/2007 (πτωχευτικός κώδικας) – Προπτωχευτική διαδικασία εξυγίανσης και άλλες διατάξεις’’ (Α΄-204), όπως ισχύoυν.

**ιη.**Του Ν. 4152/2013 ‘’Επείγοντα μέτρα εφαρμογής των νόμων 4046/2012, 4093/2012 και 4127/2013.

**κ.**Του Ν. 4111/2013 ‘’ Συνταξιοδοτικές ρυθμίσεις, ………..και άλλες επείγουσες διατάξεις’’ (Α΄-18).

**κα.**Του Π.Δ. 82/1996 ΄΄Ονομαστικοποίηση των μετοχών Ελληνικών Ανωνύμων Εταιρειών΄΄ (Α΄-66).

**κβ**. Του Π.Δ. 14/2001 ΄΄Οργάνωση Υπηρεσιών Ελληνικής Αστυνομίας΄΄ (Α΄-12), όπως ισχύουν .

**κγ.** Του Π.Δ. 60/2007 Προσαρμογή της Ελληνικής Νομοθεσίας στις διατάξεις της Οδηγίας 2004/18/ΕΚ ΄΄Περί συντονισμού των διαδικασιών σύναψης δημοσίων συμβάσεων έργων, προμηθειών και υπηρεσιών΄΄, όπως τροποποιήθηκε με την Οδηγία 2005/51/ΕΚ της Επιτροπής και την Οδηγία 2005/75/ΕΚ του Ευρωπαϊκού Κοινοβουλίου και του Συμβουλίου της 16ης Νοεμβρίου 2005 (Α΄-64).

**κδ.** Του Π.Δ. 118/2007 ΄΄Κανονισμός Προμηθειών Δημοσίου (Κ.Π.Δ.)΄΄ (Α΄-150), όπως ισχύουν.

**κε.** Του Π.Δ 215/2007 ΄΄Σύσταση Γενικών Γραμματειών στο Υπουργείο Εσωτερικών και στο Υπουργείο Εμπορικής Ναυτιλίας, Αιγαίου και Νησιωτικής Πολιτικής΄΄ (Α-241).

**κστ.** Του Π.Δ. 184/2009 (Α΄-213) ΄΄Σύσταση Υπουργείου Προστασίας του Πολίτη και καθορισμός των αρμοδιοτήτων του΄΄

**κζ.** Του Π.Δ. 113/2010 ΄΄Ανάληψη υποχρεώσεων από τους διατάκτες΄΄ (Α194), όπως ισχύουν.

**κη.** Του π.δ. 85/2012 ‘’Ίδρυση και μετονομασία Υπουργείων, μεταφορά και κατάργηση υπηρεσιών‘’ (Α΄ - 141).

**2.** **Τις αποφάσεις** :

**α.** Υπ’αριθ. Π1/2667 από 13.09.2011 κ.υ.α. του Υπουργού Οικονομικών και του Αναπληρωτή Υπουργού Ανάπτυξης, Ανταγωνιστικότητας και Ναυτιλίας ΄΄Εγκρίσεις (εντάξεις – τροποποιήσεις) στο Ενιαίο Πρόγραμμα Προμηθειών έτους 2011. Τροποποιήσεις στο ενιαίο Πρόγραμμα Προμηθειών έτους 2010.΄΄.

**β.**Υπ’ αριθ. Π1/2345 από 19-03-2013 του Υφυπουργού Ανάπτυξης, Ανταγωνιστικότητας, Υποδομών, Μεταφορών και Δικτύων ΄΄Εξαίρεση από την ένταξη στο Ενιαίο Πρόγραμμα Προμηθειών (Ε.Π.Π.) μέχρι 31.12.2013, προμηθειών που εντάσσονται σε συγχρηματοδοτούμενα επιχειρησιακά προγράμματα (ΕΣΠΑ)΄΄.

**γ.** Υπ’ αριθ. 20977 από 23-08-2007 κ.υ.α. των Υπουργών Ανάπτυξης και Επικρατείας ΄΄Δικαιολογητικά για την τήρηση των μητρώων του ν. 3310/2005, όπως τροποποιήθηκε με το ν. 3414/2005. (Β΄-1673).

**δ.** Υπ’ αριθ. ΔΙΑΔΠ/Α1/18369 από 25-09-2002 του Υπουργού Εσωτερικών, Δημόσιας Διοίκησης και Αποκέντρωσης ΄΄Καθορισμός του τύπου και του περιεχομένου της υπεύθυνης δήλωσης του άρθρου 8 του Ν. 1599/1986 (ΦΕΚ75)΄΄ (Β΄-1276).

**ε.**Υπ’ αριθ. 7004/3/60 από 06-09-2012 του Υπουργού Δημόσιας Τάξης και Προστασίας του Πολίτη ‘’Μεταβίβαση αρμοδιοτήτων Υπουργού Δημόσιας Τάξης και Προστασίας του Πολίτη επί θεμάτων Ελληνικής Αστυνομίας σε υφιστάμενα υπηρεσιακά όργανα’’ (Β΄-2459).

**στ.**Υπ’ αριθ. Π1/2354 από 10.06.2011 του Υφυπουργού Οικονομίας, Ανταγωνιστικότητας και Ναυτιλίας ΄΄Εφαρμογή Ενιαίου Προγράμματος Προμηθειών (Ε.Π.Π.) έτους 2011΄΄.

**ζ.** Υπ’ αριθ. 1108437/2565/ΔΟΣ από 15-11-2005 του Υφυπουργού Οικονομίας και Οικονομικών ΄΄Καθορισμός χωρών στις οποίες λειτουργούν εξωχώριες εταιρείες΄΄ (Β΄-1590).

**η.**Υπ’ αριθ. 8028/1/242-α από 05-11-2013 του Γενικού Γραμματέα Δημόσιας Τάξης του Υπουργείου Δημόσιας Τάξης και Προστασίας του Πολίτη ‘’Σύσταση-Συγκρότηση Επιτροπών Προμηθειών και Σύναψης Δημοσίων Συμβάσεων Υπηρεσιών Αρχηγείου Ελληνικής Αστυνομίας’’.

**θ.**Υπ’ αριθ. 8028/1/447 από30.11.2012 του Γενικού Γραμματέα Δημόσιας Τάξης του Υπουργείου Δημόσιας Τάξης και Προστασίας του Πολίτη ‘’Σύσταση – Συγκρότηση Μόνιμων Επιτροπών Αξιολόγησης Τεχνικών Προσφορών των υπό προμήθεια ειδών της Ελληνικής Αστυνομίας’’.

**ι.** Υπ’ αριθ. 1115 από 05-08-2011 του Περιφερειάρχη Ιονίων Νήσων για την ένταξη της Πράξης «ΕΞΟΠΛΙΣΜΟΣ ΥΠΗΡΕΣΙΩΝ ΤΡΟΧΑΙΑΣ ΓΙΑ ΤΗΝ ΠΑΡΟΧΗ ΟΔΙΚΗΣ ΑΣΦΑΛΕΙΑΣ ΣΤΟ ΟΔΙΚΟ ΔΙΚΤΥΟ ΤΗΣ ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ» στον Άξονα Προτεραιότητας «Υποδομές & Υπηρεσίες Προσπελασιμότητας Ιονίων Νήσων» και στη Σ.Α.Ε. 050/8 των έργων που αναφέρονται στους συνημμένους σ’ αυτή πίνακες με τα αντίστοιχα οικονομικά τους στοιχεία καθώς και τις γενικές και ειδικές διατάξεις που περιλαμβάνονται σε αυτή.

**ια.**Υπ’ αριθ. 3890 από 14-09-2011 του Περιφερειάρχη Θεσσαλίας για την ένταξη της Πράξης «ΕΞΟΠΛΙΣΜΟΣ ΥΠΗΡΕΣΙΩΝ ΤΡΟΧΑΙΑΣ ΓΙΑ ΤΗΝ ΠΑΡΟΧΗ ΟΔΙΚΗΣ ΑΣΦΑΛΕΙΑΣ ΣΤΟ ΟΔΙΚΟ ΔΙΚΤΥΟ ΤΗΣ ΠΕΡΙΦΕΡΕΙΑΣ ΘΕΣΣΑΛΙΑΣ» στον Άξονα Προτεραιότητας 1 «Υποδομές & Υπηρεσίες Προσπελασιμότητας Θεσσαλίας» του Ε.Π. «Θεσσαλίας-Στερεάς Ελλάδας-Ηπείρου 2007-2013» και στη Σ.Α.Ε. 050/8 των έργων που αναφέρονται στους συνημμένους σ’ αυτή πίνακες με τα αντίστοιχα οικονομικά τους στοιχεία καθώς και τις γενικές και ειδικές διατάξεις που περιλαμβάνονται σε αυτή.

**ιβ.** Υπ’ αριθ. 3053 από 22-09-2011 του Περιφερειάρχη Στερεάς Ελλάδας για την ένταξη της Πράξης «ΕΞΟΠΛΙΣΜΟΣ ΥΠΗΡΕΣΙΩΝ ΤΡΟΧΑΙΑΣ ΓΙΑ ΤΗΝ ΠΑΡΟΧΗ ΟΔΙΚΗΣ ΑΣΦΑΛΕΙΑΣ ΣΤΟ ΟΔΙΚΟ ΔΙΚΤΥΟ ΤΗΣ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ» στον Άξονα Προτεραιότητας 05 – «Αειφόρος Ανάπτυξη και ποιότητα ζωής Στερεάς Ελλάδας» του Ε.Π. «Θεσσαλίας-Στερεάς Ελλάδας-Ηπείρου 2007-2013» και στη Σ.Α.Ε. 050/8 των έργων που αναφέρονται στους συνημμένους σ’ αυτή πίνακες με τα αντίστοιχα οικονομικά τους στοιχεία καθώς και τις γενικές και ειδικές διατάξεις που περιλαμβάνονται σε αυτή.

**ιγ.** Υπ’ αριθ. 3919 από 18-10-2011 του Περιφερειάρχη Ηπείρουγια τηνένταξη της Πράξης «ΕΞΟΠΛΙΣΜΟΣ ΥΠΗΡΕΣΙΩΝ ΤΡΟΧΑΙΑΣ ΓΙΑ ΤΗΝ ΠΑΡΟΧΗ ΟΔΙΚΗΣ ΑΣΦΑΛΕΙΑΣ ΣΤΟ ΟΔΙΚΟ ΔΙΚΤΥΟ ΤΗΣ ΠΕΡΙΦΕΡΕΙΑΣ ΗΠΕΙΡΟΥ» στον Άξονα Προτεραιότητας ΄΄06-Αειφόρος Ανάπτυξη και ποιότητα ζωής Ηπείρου΄΄ του Ε.Π. «Θεσσαλίας-Στερεάς Ελλάδας-Ηπείρου 2007-2013»στο Επιχειρησιακό Πρόγραμμα «Θεσσαλίας-Στερεάς Ελλάδας-Ηπείρου» και στη Σ.Α.Ε. 050/8 των έργων που αναφέρονται στους συνημμένους σ’ αυτή πίνακες με τα αντίστοιχα οικονομικά τους στοιχεία καθώς και τις γενικές και ειδικές διατάξεις που περιλαμβάνονται σε αυτή.

**ιδ.** Υπ’ αριθ. 2549 από 04-11-2011 του Περιφερειάρχη Δυτικής Μακεδονίας **για την** ένταξη της Πράξης «ΕΞΟΠΛΙΣΜΟΣ ΥΠΗΡΕΣΙΩΝ ΤΡΟΧΑΙΑΣ ΓΙΑ ΤΗΝ ΠΑΡΟΧΗ ΟΔΙΚΗΣ ΑΣΦΑΛΕΙΑΣ ΣΤΟ ΟΔΙΚΟ ΔΙΚΤΥΟ ΤΗΣ ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ» στον Άξονα Προτεραιότητας ΄΄08-Αειφόρος ανάπτυξη και ποιότητα ζωής στην ΠΔΜ΄΄ του Ε.Π. «Μακεδονία-Θράκη» και στη Σ.Α.Ε. 050/8 των έργων που αναφέρονται στους συνημμένους σ’ αυτή πίνακες με τα αντίστοιχα οικονομικά τους στοιχεία καθώς και τις γενικές και ειδικές διατάξεις που περιλαμβάνονται σε αυτή.

**ιε.** Υπ’ αριθ. 2872/Α από 07-11-2011 του Περιφερειάρχη Ανατολικής Μακεδονίας και Θράκηςγια τηνένταξη της Πράξης «ΕΞΟΠΛΙΣΜΟΣ ΥΠΗΡΕΣΙΩΝ ΤΡΟΧΑΙΑΣ ΓΙΑ ΤΗΝ ΠΑΡΟΧΗ ΟΔΙΚΗΣ ΑΣΦΑΛΕΙΑΣ ΣΤΟ ΟΔΙΚΟ ΔΙΚΤΥΟ ΤΗΣ ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ» στον Άξονα Προτεραιότητας ΄΄09-Αειφόρος ανάπτυξη και ποιότητα ζωής στην ΠΑΜΘ΄΄ του Ε.Π. ΄΄Μακεδονία-Θράκη΄΄ και στη Σ.Α.Ε. 050/8 των έργων που αναφέρονται στους συνημμένους σ’ αυτή πίνακες με τα αντίστοιχα οικονομικά τους στοιχεία καθώς και τις γενικές και ειδικές διατάξεις που περιλαμβάνονται σε αυτή.

**ιστ.** Υπ’ αριθ. 7092 από 01-12-2011 του Περιφερειάρχη Κεντρικής Μακεδονίας για την ένταξη της Πράξης «ΕΞΟΠΛΙΣΜΟΣ ΥΠΗΡΕΣΙΩΝ ΤΡΟΧΑΙΑΣ ΓΙΑ ΤΗΝ ΠΑΡΟΧΗ ΟΔΙΚΗΣ ΑΣΦΑΛΕΙΑΣ ΣΤΟ ΟΔΙΚΟ ΔΙΚΤΥΟ ΤΗΣ ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ» στον Άξονα Προτεραιότητας ΄΄07-Αειφόρος ανάπτυξη και ποιότητα ζωής στην ΠΜΚ΄΄ του Ε.Π. «Μακεδονία-Θράκη» και στη Σ.Α.Ε. 050/8 των έργων που αναφέρονται στους συνημμένους σ’ αυτή πίνακες με τα αντίστοιχα οικονομικά τους στοιχεία καθώς και τις γενικές και ειδικές διατάξεις που περιλαμβάνονται σε αυτή.

**ιζ.** Υπ’ αριθ. 3127 από 06-12-2011 του Περιφερειάρχη Πελοποννήσου για την ένταξη της Πράξης «ΕΞΟΠΛΙΣΜΟΣ ΥΠΗΡΕΣΙΩΝ ΤΡΟΧΑΙΑΣ ΓΙΑ ΤΗΝ ΠΑΡΟΧΗ ΟΔΙΚΗΣ ΑΣΦΑΛΕΙΑΣ ΣΤΟ ΟΔΙΚΟ ΔΙΚΤΥΟ ΤΗΣ ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ» στον Άξονα Προτεραιότητας ΄΄02- Υποδομές και Υπηρεσίες Προσπελασιμότητας Πελοποννήσου΄΄ του Ε.Π. «Δυτική Ελλάδα-Πελοπόννησος-Ιόνιοι Νήσοι» και στη Σ.Α.Ε. 050/8 των έργων που αναφέρονται στους συνημμένους σ’ αυτή πίνακες με τα αντίστοιχα οικονομικά τους στοιχεία καθώς και τις γενικές και ειδικές διατάξεις που περιλαμβάνονται σε αυτή.

**ιη.** Υπ’ αριθ. 1190 από 18-04-2011 του Γενικού Γραμματέα Αποκεντρωμένης Διοίκησης Κρήτης για την ένταξη της Πράξης «ΕΞΟΠΛΙΣΜΟΣ ΥΠΗΡΕΣΙΩΝ ΤΡΟΧΑΙΑΣ ΓΙΑ ΤΗΝ ΠΑΡΟΧΗ ΟΔΙΚΗΣ ΑΣΦΑΛΕΙΑΣ ΣΤΟ ΟΔΙΚΟ ΔΙΚΤΥΟ ΤΗΣ ΠΕΡΙΦΕΡΕΙΑΣ ΚΡΗΤΗΣ» στον Άξονα Προτεραιότητας 7 - ΄΄Αειφόρος Ανάπτυξη και Ποιότητας Ζωής στην Περιφέρεια Κρήτης του Ε.Π «Κρήτης και Νήσων Αιγαίου 2007-2013» και στη ΣΑΕ 050/8 των έργων που αναφέρονται στους συνημμένους σε αυτή πίνακες με τα αντίστοιχα οικονομικά τους στοιχεία, καθώς και τις γενικές και ειδικές διατάξεις που περιλαμβάνονται σε αυτή.

**ιθ.** Υπ’ αριθ. 1573 από 11-04-2012 του Περιφερειάρχη Δυτικής Ελλάδας για την ένταξη της Πράξης «ΕΞΟΠΛΙΣΜΟΣ ΥΠΗΡΕΣΙΩΝ ΤΡΟΧΑΙΑΣ ΓΙΑ ΤΗΝ ΠΑΡΟΧΗ ΟΔΙΚΗΣ ΑΣΦΑΛΕΙΑΣ ΣΤΟ ΟΔΙΚΟ ΔΙΚΤΥΟ ΤΗΣ ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ» στον Άξονα Προτεραιότητας ΄΄01-Υποδομές και Υπηρεσίες Προσπελασιμότητας Δυτικής Ελλάδας΄΄ του Ε.Π. «Δυτική Ελλάδα-Πελοπόννησος-Ιόνιοι Νήσοι» και στη Σ.Α.Ε. 050/8 των έργων που αναφέρονται στους συνημμένους σ’ αυτή πίνακες με τα αντίστοιχα οικονομικά τους στοιχεία καθώς και τις γενικές και ειδικές διατάξεις που περιλαμβάνονται σε αυτή, όπως ισχύει.

**κ.** Υπ’ αριθ. 8032/4/519-ρδ΄ από 08.11.2013 του Αρχηγού Ελληνικής Αστυνομίας ΄΄Απόρριψη προσφοράς – Ματαίωση αποτελεσμάτων του ανοικτού διαγωνισμού της υπ’ αριθ. 16/2012 προκήρυξης του Αρχηγείου Ελληνικής Αστυνομίας, που αφορά την προμήθεια διακοσίων είκοσι έξι (226) αυτοκινήτων τύπου τζιπ, προϋπολογισθείσας δαπάνης #6.780.000,00#€, συμπεριλαμβανομένου Φ.Π.Α. και επανάληψη αυτού με τροποποίηση των όρων και των τεχνικών προδιαγραφών΄΄.

**3.** Την υπ’ αριθ. Α.Π. 20467 από 02-09-2009 εγκύκλιο του Υπουργείου Εσωτερικών, για την εφαρμογή της διάταξης του άρθρου 8 παρ. 4 του Ν. 3310/2005, όπως τροποποιήθηκε με το Ν.3414/2005

**4.** Το υπ’ αριθ. 6198 από 06-12-2013 έγγραφο της Ενδιάμεσης Διαχειριστικής Αρχής της Περιφέρειας Θεσσαλίας.

**5.** Το υπ’ αριθ. 8495 από 28-11-2013 έγγραφο της Ενδιάμεσης Διαχειριστικής Αρχής της Περιφέρειας Ανατολικής Μακεδονίας και Θράκης.

**6.** Το υπ’ αριθ. 6567 από 12-12-2013 έγγραφο της Ενδιάμεσης Διαχειριστικής Αρχής της Περιφέρειας Δυτικής Μακεδονίας.

**7.** Το υπ’ αριθ. 5757 από 11-12-2013 έγγραφο της Ενδιάμεσης Διαχειριστικής Αρχής της Περιφέρειας Ηπείρου.

**8.** Το υπ’ αριθ. 6089 από 20-12-2013 έγγραφο της Ενδιάμεσης Διαχειριστικής Αρχής της Περιφέρειας Πελοποννήσου.

**9.** Το υπ’ αριθ. 6055 από 03-12-2013 έγγραφο της Ενδιάμεσης Διαχειριστικής Αρχής της Περιφέρειας Στερεάς Ελλάδας.

**10.** Το υπ’ αριθ. 5881 από 12-12-2013 έγγραφο της Ενδιάμεσης Διαχειριστικής Αρχής της Περιφέρειας Δυτικής Ελλάδας.

**11.** Το υπ’ αριθ. 11554 από 18-12-2013 έγγραφο της Ενδιάμεσης Διαχειριστικής Αρχής της Περιφέρειας Κεντρικής Μακεδονίας.

**12.** Το υπ’ αριθ. 8127 από 12-12-2013 έγγραφο της Ενδιάμεσης Διαχειριστικής Αρχής της Περιφέρειας Κρήτης.

**13.** Το υπ’ αριθ. 2491 από 11-12-2013 έγγραφο της Ενδιάμεσης Διαχειριστικής Αρχής της Περιφέρειας Ιονίων Νήσων.

**Α Π Ο Φ Α Σ Ι Ζ Ο Υ Μ Ε**

**1.** Προκηρύσσουμε **ΕΠΑΝΑΛΗΠΤΙΚΟ** **ΔΙΑΓΩΝΙΣΜΟ ΑΝΟΙΚΤΗΣ ΔΙΑΔΙΚΑΣΙΑΣ (ΕΠΑΝΑΛΗΠΤΙΚΟ ΑΝΟΙΚΤΟ** διαγωνισμό), με κριτήριο κατακύρωσης την **πλέον συμφέρουσα από οικονομική άποψη προσφορά**  σε **ΕΥΡΩ**, για την προμήθεια **με αγορά** του είδους που αναφέρεται στο ΠΑΡΑΡΤΗΜΑ Α΄ της παρούσας, το οποίο αποτελεί αναπόσπαστο μέρος αυτής.

**2.** Ο διαγωνισμός θα γίνει ύστερα από κανονική προθεσμία **τουλάχιστον πενήντα δύο (52) ημερών**, από την ημερομηνία αποστολής της προκήρυξης στην Υπηρεσία Επισήμων Εκδόσεων των Ευρωπαϊκών Κοινοτήτων .

**3** **α.ΤΟΠΟΣ - ΧΡΟΝΟΣ ΔΙΕΝΕΡΓΕΙΑΣ ΔΙΑΓΩΝΙΣΜΟΥ:**

|  |  |  |  |
| --- | --- | --- | --- |
| **ΤΟΠΟΣ ΔΙΑΓΩΝΙΣΜΟΥ** | **ΗΜΕΡΟΜΗΝΙΑ ΔΙΑΓΩΝΙΣΜΟΥ** | **ΗΜΕΡΑ** | **ΩΡΑ** |
| ΥΠΟΥΡΓΕΙΟ ΔΗΜΟΣΙΑΣ ΤΑΞΗΣ  ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ  ΑΡΧΗΓΕΙΟ ΕΛΛΗΝΙΚΗΣ ΑΣΤΥΝΟΜΙΑΣ  Π. Κανελλοπούλου 4, 101 77 – ΑΘΗΝΑ  8ος όροφος, γραφείο 5 | **17.02.2014** | **Δευτέρα** | **10.00΄** |

**β.** Οι προσφορές που κατατίθενται μετά την παραπάνω ημερομηνία και ώρα του διαγωνισμού, είναι εκπρόθεσμες και επιστρέφονται από την Υπηρεσία που διενεργεί το διαγωνισμό.

**γ**. Η αποσφράγιση των προσφορών γίνεται δημόσια, όπως περιγράφεται στο **ΠΑΡΑΡΤΗΜΑ Β΄,** από τη **Μ.Ε.Π.Α.Π./Α.Ε.Α.**

**δ**. Ο χρόνος ισχύος των προσφορών είναι **εκατόν πενήντα (150) ημέρες (ημερολογιακές),** **προσμετρούμενες από την επομένη ημέρα διενέργειας του διαγωνισμού**.

**ε**. Προσφορά, που ορίζει χρόνο ισχύος μικρότερο του παραπάνω, απορρίπτεται, **ως απαράδεκτη.**

**4**. Δικαίωμα συμμετοχής στο διαγωνισμό έχουν :

**α**. Τα φυσικά ή νομικά πρόσωπα

**β**. Ενώσεις προμηθευτών που υποβάλλουν κοινή προσφορά

**γ**. Συνεταιρισμοί

**δ**. Κοινοπραξίες προμηθευτών

Στην περίπτωση των ενώσεων δεν απαιτείται οι προσφέροντες να έχουν λάβει συγκεκριμένη νομική μορφή προκειμένου να υποβάλουν προσφορά. Η Αναθέτουσα Αρχή διατηρεί το δικαίωμα να ζητήσει από την Ένωση, η οποία θα ανακηρυχθεί προσωρινός Ανάδοχος, πριν την υπογραφή της σύμβασης να λάβει συγκεκριμένη νομική μορφή ως εξής:

**(α)** να έχει περιβληθεί τη μορφή της κοινοπραξίας κατά τα οριζόμενα στον Κ.Β.Σ

ή

**(β)** να έχει περιβληθεί τη μορφή εταιρείας του εμπορικού δικαίου, συσταθείσας σύμφωνα με τις διατάξεις του εμπορικού νόμου.

Σε κάθε περίπτωση, τα μέλη της Ένωσης ή της Κοινοπραξίας ευθύνονται έκαστο, έναντι της Αναθέτουσας Αρχής, αδιαιρέτως, αλληλεγγύως και εις ολόκληρον για την εκτέλεση του έργου.

**5**. Ο διαγωνισμός θα διενεργηθεί, σύμφωνα με τις διατάξεις της παρούσας προκήρυξης και τα επισυναπτόμενα σ’ αυτή παρακάτω Παραρτήματα, τα οποία αποτελούν αναπόσπαστο μέρος αυτής:

|  |  |  |
| --- | --- | --- |
| **α**. | ΣΤΟΙΧΕΙΑ ΤΩΝ ΠΡΟΣ ΠΡΟΜΗΘΕΙΑ ΕΙΔΩΝ | **ΠΑΡΑΡΤΗΜΑ Α΄** |
| **β**. | ΣΥΜΠΛΗΡΩΜΑΤΙΚΟΙ ΓΕΝΙΚΟΙ ΟΡΟΙ ΑΝΟΙΚΤΟΥ  ΔΙΑΓΩΝΙΣΜΟΥ | **ΠΑΡΑΡΤΗΜΑ Β΄** |
| **γ**. | ΑΞΙΟΛΟΓΗΣΗ ΠΡΟΣΦΟΡΩΝ | **ΠΑΡΑΡΤΗΜΑ Γ΄** |
| **δ**. | ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ & ΚΑΤΑΚΥΡΩΣΗΣ | **ΠΑΡΑΡΤΗΜΑ Δ΄** |
| **ε**. | ΥΠΟΔΕΙΓΜΑΤΑ ΕΓΓΥΗΤΙΚΩΝ ΕΠΙΣΤΟΛΩΝ | **ΠΑΡΑΡΤΗΜΑ Ε΄** |
| **στ**. | ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ | **ΠΑΡΑΡΤΗΜΑ ΣΤ΄** |
| **ζ**. | ΤΕΧΝΙΚΕΣ ΠΡΟΔΙΑΓΡΑΦΕΣ | **ΠΑΡΑΡΤΗΜΑ Ζ΄** |
| **η**. | ΥΠΟΔΕΙΓΜΑ ΣΥΜΒΑΣΗΣ | **ΠΑΡΑΡΤΗΜΑ Η΄** |

**6**. Η Υπηρεσία δεν δεσμεύεται για την τελική ανάθεση της προμήθειας και δικαιούται να την αναθέσει ή όχι, να ματαιώσει, να αναβάλλει ή να επαναλάβει τη σχετική διαδικασία, χωρίς ουδεμία υποχρέωση καταβολής αμοιβής ή αποζημίωσης εξ' αυτού του λόγου στους συμμετέχοντες.

**7**. Το κόστος των εργαστηριακών εξετάσεων (χημικών αναλύσεων – εξετάσεων κ.λ.π.), βαρύνει τους προμηθευτές και θα καταβάλλεται απ’ αυτούς, απευθείας στο Χημείο Στρατού ή στο Γενικό Χημείο του Κράτους ή σε οποιοδήποτε άλλο αναγνωρισμένο από την Ε.Ε., εργαστήριο, εφόσον διενεργούνται απ’ αυτά και σύμφωνα με τις διατάξεις:

**α**. Υπ’ αριθ. 3019845/10469/0078 από 10.10.1997 (ΦΕΚ 942/τΒ΄/22.10.1997), απόφαση του Υφυπουργού Οικονομικών (Υπουργείο Οικονομικών / Γενικό Χημείο Κράτους / Δνση Υποστήριξης / Τμήμα Γ΄.

**β**. Υπ’ αριθ. Φ.800/11611 από 28.4.1998 (ΦΕΚ 488/τΒ΄/21.5.1998), απόφαση του Υφυπουργού Εθνικής ΄Αμυνας .

**γ**. Υπ’ αριθ. Φ.830.311/7/650339/Σ.7435 από 15.12.1999, απόφαση του Γενικού Επιτελείου Στρατού /ΔΟΙ/3α .

**δ**. Υπ’ αριθ. Φ.800/100/73907 από 17.12.1999 (ΦΕΚ 89/τ.Β΄/8.2.2001), απόφαση του Υφυπουργού Εθνικής ΄Αμυνας .

**ε**. Υπ’ αριθ. Φ.800/12/85312/Σ.75 από 16.1.2001 (ΦΕΚ 128/ τ.Β΄/8.2.2001), απόφαση του Υφυπουργού Εθνικής ΄Αμυνας (ΕΠΥΕΘΑ/ΔΟΙ/Τμ. Νομ.).

**8**. Εφόσον, από τους ενδιαφερόμενους προμηθευτές, ζητηθούν εγκαίρως τα σχετικά με τον προκηρυσσόμενο διαγωνισμό έγγραφα, αυτά παραδίδονται ή αποστέλλονται σε αυτούς μέσα σε έξι (6) εργάσιμες ημέρες από τη λήψη της σχετικής αίτησης. Σε περίπτωση επείγοντος, η προθεσμία αυτή μπορεί να συντμηθεί σε τέσσερις (4) ημέρες.

**9**. Οι ενδιαφερόμενοι μπορούν να υποβάλλουν έγγραφα αιτήματα για την παροχή διευκρινήσεων και συμπληρωματικών πληροφοριών σε σχέση με το διαγωνισμό και τη συγγραφή υποχρεώσεων μέχρι και την **03.02.2014** και ώρα **14.00΄.** Οι απαντήσεις γνωστοποιούνται από την αναθέτουσα αρχή ή αρμόδια Υπηρεσία το αργότερα έξι (6) ημέρες πριν από την εκπνοή της προθεσμίας που έχει ορισθεί για την παραλαβή των προσφορών, εφόσον έχουν ζητηθεί εμπρόθεσμα.

**10**. Τα έξοδα δημοσίευσης της προκήρυξης στον Ελληνικό τύπο βαρύνουν τον Ανάδοχο, στη δε Επίσημη Εφημερίδα της Ευρωπαϊκής ΄Ενωσης, βαρύνουν την Ευρωπαϊκή ΄Ενωση.

**11.** Αντίγραφα της προκήρυξης χορηγούνται δωρεάν από την Υπηρεσία μας.

**12.** Η προκήρυξη θα αναρτηθεί στην ιστοσελίδα της Ελληνικής Αστυνομίας στην ηλεκτρονική διεύθυνση **http://www.astynomia.gr/→ Oδηγός του Πολίτη→ Προκηρύξεις/Διαγωνισμοί.**

**13**. Τυχόν διευκρινήσεις και πληροφορίες σχετικά με :

**α.** Τους όρους της Προκήρυξης, παρέχονται από την Υπηρεσία μας

**β.** Τις τεχνικές προδιαγραφές – απαιτήσεις παρέχονται απευθείας από το 2ο Τμήμα Μεταφορικών Μέσων της Δ/νσης Τεχνικών/Α.Ε.Α., τηλ. 2106984096, fax:2106977558,

**ύστερα από έγγραφο αίτημα του ενδιαφερομένου προς την αρμόδια Υπηρεσία.**

|  |  |  |
| --- | --- | --- |
|  |  | **Ο ΔΙΕΥΘΥΝΤΗΣ**  **ΓΕΩΡΓΙΟΣ ΚΩΤΣΑΚΗΣ**  **ΑΣΤΥΝ. Δ/ΝΤΗΣ** |

|  |
| --- |
| Ανήκει στην Προκήρυξη 17/2013 Α.Ε.Α |

## ΠΑΡΑΡΤΗΜΑ Α΄

**ΣΤΟΙΧΕΙΑ ΤΩΝ ΠΡΟΣ ΠΡΟΜΗΘΕΙΑ ΕΙΔΩΝ ΜΕ ΑΓΟΡΑ**

|  |  |
| --- | --- |
| **ΠΕΡΙΓΡΑΦΗ ΕΙΔΟΥΣ** | **ΑΥΤΟΚΙΝΗΤΑ ΤΥΠΟΥ ΤΖΙΠ** |
| **ΚΩΔΙΚΟΣ ΑΡΙΘΜΟΣ ΟΜΑΔΑΣ ΕΙΔΟΥΣ** | 34113100-3 |
| **ΕΝΤΑΧΘΕΙΣΑ ΠΟΣΟΤΗΤΑ (ΤΕΜ.)**  **ΑΝΑ ΕΝΔΙΑΜΕΣΗ ΔΙΑΧΕΙΡΙΣΤΙΚΗ ΑΡΧΗ (Ε.Δ.Α.) ΠΕΡΙΦΕΡΕΙΩΝ** | **ΣΥΝΟΛΟ:** Διακόσια είκοσι έξι (226) τεμάχια (ΤΕΜ), όπως αυτά αναλυτικά κατανέμονται κατωτέρω:  **1.** Ε.Δ.Α. ΙΟΝΙΩΝ ΝΗΣΩΝ: ΕΙΚΟΣΙ ΟΚΤΩ (28) ΤΕΜ.  **2.** Ε.Δ.Α. ΘΕΣΣΑΛΙΑΣ: ΕΙΚΟΣΙ ΠΕΝΤΕ (25) ΤΕΜ.  **3.** Ε.Δ.Α. ΣΤΕΡΕΑΣ ΕΛΛΑΔΑΣ: ΕΙΚΟΣΙ ΔΥΟ (22) ΤΕΜ.  **4.** Ε.Δ.Α. ΗΠΕΙΡΟΥ: ΔΕΚΑΕΝΝΕΑ (19) ΤΕΜ.  **5.** Ε.Δ.Α. ΔΥΤΙΚΗΣ ΜΑΚΕΔΟΝΙΑΣ: ΔΕΚΑΕΝΝΕΑ (19) ΤΕΜ.  **6.** Ε.Δ.Α. ΑΝΑΤ. ΜΑΚΕΔΟΝΙΑΣ & ΘΡΑΚΗΣ: ΕΙΚΟΣΙ ΔΥΟ (22) ΤΕΜ.  **7.** Ε.Δ.Α. ΚΕΝΤΡΙΚΗΣ ΜΑΚΕΔΟΝΙΑΣ: ΕΙΚΟΣΙ ΤΕΣΣΕΡΑ (24) ΤΕΜ.  **8.** Ε.Δ.Α. ΠΕΛΟΠΟΝΝΗΣΟΥ: ΕΙΚΟΣΙ ΔΥΟ (22) ΤΕΜ.  **9.** Ε.Δ.Α. ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ: ΤΡΙΑΝΤΑ ΕΠΤΑ (37) ΤΕΜ.  **10.** Ε.Δ.Α. ΔΥΤΙΚΗΣ ΕΛΛΑΔΑΣ: ΟΚΤΩ (8) ΤΕΜ. |
| **ΥΠΗΡΕΣΙΑ ΓΙΑ ΤΗΝ ΟΠΟΙΑ ΠΡΟΟΡΙΖΕΤΑΙ ΤΟ ΕΙΔΟΣ** | **ΑΡΧΗΓΕΙΟ ΕΛΛΗΝΙΚΗΣ ΑΣΤΥΝΟΜΙΑΣ** |
| **ΠΡΟΫΠΟΛΟΓΙΣΘΕΙΣΑ ΑΞΙΑ**  **(ΜΕ Φ.Π.Α.)**  **ΑΝΑ ΕΝΔΙΑΜΕΣΗ ΔΙΑΧΕΙΡΙΣΤΙΚΗ ΑΡΧΗ (Ε.Δ.Α.) ΠΕΡΙΦΕΡΕΙΩΝ** | **ΣΥΝΟΛΟ: #6.780.000,00#€**,το οποίο αναλύεται ως κατωτέρω:  **1.** Ε.Δ.Α. ΙΟΝΙΩΝ ΝΗΣΩΝ: #840.000,00#€  **2.** Ε.Δ.Α. ΘΕΣΣΑΛΙΑΣ: #750.000,00#€  **3.** Ε.Δ.Α. ΣΤΕΡΕΑΣ ΕΛΛΑΔΑΣ: #660.000,00#€  **4.** Ε.Δ.Α. ΗΠΕΙΡΟΥ: #570.000,00#€  **5.** Ε.Δ.Α. ΔΥΤΙΚΗΣ ΜΑΚΕΔΟΝΙΑΣ: #570.000,00#€  **6.** Ε.Δ.Α. ΑΝΑΤ. ΜΑΚΕΔΟΝΙΑΣ & ΘΡΑΚΗΣ: #660.000,00#€  **7.** Ε.Δ.Α. ΚΕΝΤΡΙΚΗΣ ΜΑΚΕΔΟΝΙΑΣ: #720.000,00#€  **8.** Ε.Δ.Α. ΠΕΛΟΠΟΝΝΗΣΟΥ: #660.000,00#€  **9.** Ε.Δ.Α. ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ: #1.110.000,00#€  **10.** Ε.Δ.Α. ΔΥΤΙΚΗΣ ΕΛΛΑΔΑΣ: #240.000,00#€ |
| **ΠΡΟΫΠΟΛΟΓΙΣΜΟΣ**  **ΠΟΥ ΒΑΡΥΝΕΙ** | **ΠΡΟΓΡΑΜΜΑ ΔΗΜΟΣΙΩΝ ΕΠΕΝΔΥΣΕΩΝ**  **ΣΥΛΛΟΓΙΚΗ ΑΠΟΦΑΣΗ :** **050/8**  **1.** Ε.Π. «Δυτικής Ελλάδας – Πελοποννήσου - Ιονίων Νήσων 2007 -2013» στον Άξονα Προτεραιότητας «Υποδομές και Υπηρεσίες Προσπελασιμότητας Ιονίων Νήσων».  **2.** Ε.Π. «Θεσσαλίας - Στερεάς Ελλάδας - Ηπείρου 2007 - 2013» στον Άξονα Προτεραιότητας «05 - Αειφόρος Ανάπτυξη και ποιότητα ζωής Στερεάς Ελλάδας».  **3.** Ε.Π. «Θεσσαλίας - Στερεάς Ελλάδας - Ηπείρου 2007 - 2013» στον Άξονα Προτεραιότητας «06 - Αειφόρος Ανάπτυξη και ποιότητα ζωής Ηπείρου».  **4.** Ε.Π. «Θεσσαλίας - Στερεάς Ελλάδας - Ηπείρου 2007 - 2013» στον Άξονα Προτεραιότητας «1 - Υποδομές και Υπηρεσίες Προσπελασιμότητας Θεσσαλίας».  **5.** Ε.Π. «Μακεδονία – Θράκη 2007 - 2013» στον Άξονα Προτεραιότητας «08 - Αειφόρος Ανάπτυξη και ποιότητα ζωής στην Π. Δυτ. Μακεδονίας».  **6.** Ε.Π. «Δυτική Ελλάδα – Πελοπόννησος – Ιόνιοι Νήσοι 2007 - 2013» στον Άξονα Προτεραιότητας «02 - Υποδομές και Υπηρεσίες Προσπελασιμότητας Πελοποννήσου».  **7.** Ε.Π. «Μακεδονία – Θράκη 2007 - 2013» στον Άξονα Προτεραιότητας «09 -Αειφόρος Ανάπτυξη και ποιότητα ζωής στην Π. Ανατ. Μακεδονίας και Θράκης».  **8.** Ε.Π. «Μακεδονία – Θράκη 2007 - 2013» στον Άξονα Προτεραιότητας «07 -Αειφόρος Ανάπτυξη και ποιότητα ζωής στην Π. Κεντρικής Μακεδονίας».  **9.** Ε.Π. «Κρήτης και Νήσων Αιγαίου 2007 – 2013» στον Άξονα Προτεραιότητας «7 - Αειφόρος Ανάπτυξη και ποιότητα ζωής στην Περιφέρεια Κρήτης».  **10.** Ε.Π. «Δυτική Ελλάδα – Πελοπόννησος – Ιόνιοι Νήσοι 2007 - 2013» στον Άξονα Προτεραιότητας «01 - Υποδομές και Υπηρεσίες Προσπελασιμότητας Δυτικής Ελλάδας στην Περιφέρεια Δυτικής Ελλάδας».  **Τα έργα είναι ενταγμένα στο ΕΣΠΑ και συγχρηματοδοτούνται από την Ευρωπαϊκή Ένωση (Ευρωπαϊκό Ταμείο Περιφερειακής Ανάπτυξης) και από Εθνικούς Πόρους.** |
| **ΚΩΔΙΚΟΣ ΠΔΕ ΠΡΑΞΗΣ** | **ΚΩΔΙΚΟΣ ΑΡΙΘΜΟΣ ΠΡΑΞΗΣ ΣΑ:**    **1.** 2011ΣΕ05080002 – Περιφέρεια Ιονίων Νήσων  **2.** 2011ΣΕ05080007 – Περιφέρεια Στερεάς Ελλάδας  **3.** 2011ΣΕ05080010 – Περιφέρεια Ηπείρου  **4.** 2011ΣΕ05080006 – Περιφέρεια Θεσσαλίας  **5.** 2011ΣΕ05080012 - Περιφέρεια Δυτικής Μακεδονίας  **6.** 2011ΣΕ05080014 - Περιφέρεια Πελοποννήσου  **7.** 2011ΣΕ05080011 – Περιφέρεια Ανατολικής Μακεδονίας & Θράκης  **8.** 2011ΣΕ05080013 - Περιφέρεια Κεντρικής Μακεδονία  **9.** 2011ΣΕ05080001 – Αποκεντρωμένη Διοίκηση Κρήτης  **10.** 2012ΣΕ05080003 – Περιφέρεια Δυτικής Ελλάδας |
| **ΚΩΔΙΚΟΣ ΣΑ: 0508 -** Κοινός για όλες τις Περιφέρειες |
| **ΚΩΔΙΚΟΣ ΑΡΙΘΜΟΣ ΠΡΑΞΗΣ**  **(ΟΠΣ ΕΡΓΟΡΑΜΑ)** | **1.** 355190 - Περιφέρεια Ιονίων Νήσων.  **2.** 355468 - Περιφέρεια Στερεάς Ελλάδας.  **3.** 357342 - Περιφέρεια Ηπείρου.  **4.** 352794 - Περιφέρεια Θεσσαλίας.  **5.** 355491 - Περιφέρεια Δυτικής Μακεδονίας.  **6.** 363967 - Περιφέρεια Πελοποννήσου.  **7.** 359556 - Περιφέρεια Ανατολικής Μακεδονίας και Θράκης.  **8.** 364003 - Περιφέρεια Κεντρικής Μακεδονίας.  **9.** 333402 – Αποκεντρωμένης Διοίκησης Κρήτης.  **10.** 375303- Περιφέρεια Δυτικής Ελλάδας. |
| **ΧΡΟΝΟΣ ΠΑΡΑΔΟΣΗΣ** | Ο χρόνος παράδοσης να είναι ο συντομότερος δυνατός και μέχρι οχτώ (8) μήνες από την υπογραφή της σύμβασης, εξαιρουμένου του μηνός Αυγούστου. |
| **ΤΟΠΟΣ ΠΑΡΑΔΟΣΗΣ** | Αποθήκες της Ελληνικής Αστυνομίας (Δ-νση Διαχείρισης Υλικού/Α.Ε.Α.) στην Αμυγδαλέζα Αττικής και όπως ορίζεται στο Παράρτημα Ζ΄ ΄΄ΤΕΧΝΙΚΕΣ ΠΡΟΔΙΑΓΡΑΦΕΣ΄΄ της παρούσας. |
| **ΧΡΟΝΟΣ ΠΑΡΑΛΑΒΗΣ** | Δύο (2) μήνες από την παράδοση. |
| **ΣΥΝΟΛΟ ΚΡΑΤΗΣΕΩΝ**  **ΕΠΙ %** | **1.** Για την Περιφέρεια Κρήτης ισχύουν οι κάτωθι κρατήσεις, λόγω ένταξης της Πράξης «ΕΞΟΠΛΙΣΜΟΣ ΥΠΗΡΕΣΙΩΝ ΤΡΟΧΑΙΑΣ ΓΙΑ ΤΗΝ ΠΑΡΟΧΗ ΟΔΙΚΗΣ ΑΣΦΑΛΕΙΑΣ ΣΤΟ ΟΔΙΚΟ ΔΙΚΤΥΟ ΤΗΣ ΠΕΡΙΦΕΡΕΙΑΣ ΚΡΗΤΗΣ» στο Ενιαίο Πρόγραμμα Προμηθειών έτους 2011:  **6,7596%**  Ανάλυση κρατήσεων υπέρ:  **α.** Δημοσίου (για Γ.Δ.Κ.Π.) 0,10%, Τ.Ε.Α.Π.Α.Σ.Α./Τ.Α.ΑΣ. 2,72%, Μ.Τ.Σ. 2,72%, Μ.Τ.Π.Υ. 0,96%,  Οι κρατήσεις επιβαρύνονται με χαρτόσημο 2% & επ’ αυτού 20% εισφορά υπέρ Ο.Γ.Α.  **β.** Αρχής Δημοσίων Συμβάσεων 0,10%.  Η κράτηση επιβαρύνεται με χαρτόσημο 3% & επ’ αυτού 20% εισφορά υπέρ Ο.Γ.Α.  **2.** Για τις λοιπές Περιφέρειες συγχρηματοδότησης ισχύουν οι κάτωθι κρατήσεις:  **6,6572%**  Ανάλυση κρατήσεων υπέρ:  **α.** Τ.Ε.Α.Π.Α.Σ.Α./Τ.Α.ΑΣ. 2,72%, Μ.Τ.Σ. 2,72%, Μ.Τ.Π.Υ. 0,96%,.  Οι κρατήσεις επιβαρύνονται με χαρτόσημο 2% & επ’ αυτού 20% εισφορά υπέρ Ο.Γ.Α.].  **β.** Αρχής Δημοσίων Συμβάσεων 0,10%,  Η κράτηση επιβαρύνεται με χαρτόσημο 3% & επ’ αυτού 20% εισφορά υπέρ Ο.Γ.Α. |
| **ΕΛΑΧΙΣΤΗ ΠΟΣΟΤΗΤΑ**  **ΤΜΗΜΑΤΙΚΗΣ ΠΑΡΑΔΟΣΗΣ** | Δεν γίνεται αποδεκτή. |
| **ΦΟΡΟΣ ΕΙΣΟΔΗΜΑΤΟΣ** | Κατά την πληρωμή των ειδών θα παρακρατείται ο προβλεπόμενος από το άρθρο 24 του Ν. 2198/94, όπως ισχύει, φόρος εισοδήματος. |

**………………………………………………………………………………………………………………**

|  |  |
| --- | --- |
|  | **Ανήκει στην Προκήρυξη 17/2013 Α.Ε.Α.** |

**ΠΑΡΑΡΤΗΜΑ Β'**

# ΣΥΜΠΛΗΡΩΜΑΤΙΚΟΙ ΓΕΝΙΚΟΙ ΟΡΟΙ ΑΝΟΙΚΤΟΥ ΔΙΑΓΩΝΙΣΜΟΥ

1. ΚΑΤΑΡΤΙΣΗ ΚΑΙ ΥΠΟΒΟΛΗ ΠΡΟΣΦΟΡΩΝ

1.1. **Οι προσφορές υποβάλλονται ή αποστέλλονται από τους ενδιαφερόμενους σύμφωνα με τα αναφερόμενα στο Π.Δ. 118/2007 στην Ελληνική γλώσσα, μέσα σε σφραγισμένο φάκελο, σε δύο αντίτυπα (πρωτότυπο και αντίγραφο)**, **που θα τεθούν στον ίδιο φάκελο Προσφοράς, ο οποίος δεν δύναται να αποσφραγιστεί χωρίς να αφήσει ίχνη.**

1.2 Ο χρόνος ισχύος των προσφορών είναι **εκατόν πενήντα (150) ημερολογιακές ημέρες** , προσμετρούμενες από την επομένη της ημέρας διενέργειας του διαγωνισμού.

- **Προσφορά που ορίζει χρόνο ισχύος μικρότερο του παραπάνω αναφερομένου απορρίπτεται, ως** **απαράδεκτη.**

1.3 Στο φάκελο κάθε προσφοράς πρέπει να αναγράφονται ευκρινώς:

1.3.1. Η λέξη ΠΡΟΣΦΟΡΑ (με κεφαλαία γράμματα).

1.3.2. Ο πλήρης τίτλος της αρμόδιας Υπηρεσίας που διενεργεί την προμήθεια .

1.3.3. Ο αριθμός της διακήρυξης.

1.3.4. Η ημερομηνία διενέργειας του διαγωνισμού

1.3.5. Τα στοιχεία του αποστολέα

1.4. Μέσα στο φάκελο της προσφοράς τοποθετούνται όλα τα σχετικά με την προσφορά στοιχεία και ειδικότερα τα εξής:

1.4.1 Στον κυρίως φάκελο τοποθετούνται όλα τα νομιμοποιητικά στοιχεία και άλλα απαραίτητα δικαιολογητικά, τα οποία προσδιορίζονται στο κεφ. Α΄ του Παραρτήματος Δ΄ της παρούσης, σε δύο αντίτυπα (πρωτότυπο και αντίγραφο)

1.4.2. ΤΑ ΤΕΧΝΙΚΑ ΣΤΟΙΧΕΙΑ της προσφοράς **μαζί με τα δικαιολογητικά του άρθρου 18 του Π. Δ/τος 118/2007** τοποθετούνται σε χωριστό σφραγισμένο φάκελο μέσα στον κυρίως φάκελο, με την ένδειξη ‘’ΤΕΧΝΙΚΗ ΠΡΟΣΦΟΡΑ’’ (άρθρο 5α κεφ. Β παρ. 1 εδαφ. β Π/Δτος 118/2007), σε δύο αντίτυπα (πρωτότυπο και αντίγραφο). Για ευχερέστερη αναζήτηση όλα τα φύλλα των παραπάνω εγγράφων στοιχείων της προσφοράς, πλην της οικονομικής, συμπεριλαμβανομένων των εμπορικών φυλλαδίων (PROSPECTUS, φωτογραφιών, τεχνικών φυλλαδίων κ.λ.π.), θα φέρουν **συνεχή αρίθμηση** από το πρώτο μέχρι το τελευταίο, ενώ η προσφορά θα συνοδεύεται από **ευρετήριο**, στο οποίο θα αναγράφεται το περιεχόμενο του κάθε εγγράφου, με την αντίστοιχη αρίθμηση που φέρει κατά τα ανωτέρω (π.χ. φύλλα συμμόρφωσης: φύλλα 16-19, τεχνικές προδιαγραφές: φύλλα 33-35 κ.ο.κ.).

1.4.3. **ΤΑ ΟΙΚΟΝΟΜΙΚΑ ΣΤΟΙΧΕΙΑ** **επί ποινή απορρίψεως,** τοποθετούνται σε χωριστό σφραγισμένο φάκελο, επίσης μέσα στον κυρίως φάκελο με την ένδειξη ‘’ΟΙΚΟΝΟΜΙΚΗ ΠΡΟΣΦΟΡΑ’’, σε δύο αντίτυπα (πρωτότυπο και αντίγραφο).

1.4.4. Οι φάκελοι ΤΕΧΝΙΚΗΣ και ΟΙΚΟΝΟΜΙΚΗΣ προσφοράς θα φέρουν και τις ενδείξεις του κυρίως φακέλου .

1.4.5. Σε περίπτωση που τα ΤΕΧΝΙΚΑ στοιχεία της προσφοράς δεν είναι δυνατόν, λόγω του μεγάλου όγκου, να τοποθετηθούν στον κυρίως φάκελο, τότε αυτά συσκευάζονται ιδιαίτερα και ακολουθούν τον κυρίως φάκελο με την ένδειξη "ΠΑΡΑΡΤΗΜΑ ΠΡΟΣΦΟΡΑΣ" και τις λοιπές ενδείξεις του κυρίως φακέλου.

1.5. Σε περίπτωση συνυποβολής με την προσφορά στοιχείων και πληροφοριών εμπιστευτικού χαρακτήρα η γνωστοποίηση των οποίων στους συνδιαγωνιζόμενους θα έθιγε τα έννομα συμφέροντά τους, τότε ο προσφέρων οφείλει να σημειώνει επ΄ αυτών την ένδειξη ‘’πληροφορίες εμπιστευτικού χαρακτήρα’’. Σε αντίθετη περίπτωση θα δύναται να λαμβάνουν γνώση αυτών των πληροφοριών οι συνδιαγωνιζόμενοι. Η έννοια της πληροφορίας εμπιστευτικού χαρακτήρα αφορά μόνο την προστασία του απορρήτου που καλύπτει τεχνικά ή εμπορικά ζητήματα της επιχείρησης του ενδιαφερομένου.

1.6. Οι προσφορές δεν πρέπει να έχουν ξέσματα, σβησίματα, προσθήκες, διορθώσεις. Εάν υπάρχει στην προσφορά οποιαδήποτε προσθήκη ή διόρθωση, αυτή πρέπει να είναι καθαρογραμμένη και μονογραμμένη από τον προσφέροντα, το δε αρμόδιο όργανο παραλαβής και αποσφράγισης των προσφορών, κατά τον έλεγχο, μονογράφει και σφραγίζει την τυχόν διόρθωση ή προσθήκη. Η προσφορά απορρίπτεται, όταν υπάρχουν σ΄αυτή διορθώσεις που την καθιστούν ασαφή, κατά την κρίση του οργάνου αξιολόγησης των προσφορών .

1.7. Η αποσφράγιση των προσφορών γίνεται δημόσια από την αρμόδια Μόνιμη Επιτροπή Παραλαβής και Αποσφράγισης Προσφορών του Αρχηγείου Ελληνικής Αστυνομίας (ΜΕΠΑΠ / Α.Ε.Α.).

- Η Επιτροπή Παραλαβής και Αποσφράγισης προβαίνει στην έναρξη της διαδικασίας αποσφράγισης των προσφορών την ημερομηνία και ώρα που ορίζεται από την προκήρυξη.

- Προσφορές που υποβάλλονται στην Επιτροπή μετά την έναρξη της διαδικασίας αποσφράγισης δεν αποσφραγίζονται, αλλά παραδίδονται στην Υπηρεσία για επιστροφή, **ως εκπρόθεσμες** .

1.7.1. Η αποσφράγιση γίνεται με την παρακάτω διαδικασία :

- Αποσφραγίζεται ο κυρίως φάκελος προσφοράς, καθώς και ο φάκελος της τεχνικής προσφοράς, μονογράφονται δε και σφραγίζονται από την Επιτροπή όλα τα δικαιολογητικά που υποβάλλονται κατά το στάδιο αυτό και η τεχνική προσφορά ανά φύλλο.

- Οι φάκελοι των οικονομικών προσφορών δεν αποσφραγίζονται, αλλά μονογράφονται και σφραγίζονται από την Επιτροπή και τοποθετούνται σε ένα νέο φάκελο, ο οποίος επίσης σφραγίζεται και υπογράφεται από την ίδια Επιτροπή και παραδίδεται με τα άλλα δικαιολογητικά και τεχνικές προσφορές, με απόδειξη σε υπάλληλο της Υπηρεσίας που διενεργεί το διαγωνισμό, προκειμένου να αποσφραγισθεί την ημερομηνία και ώρα που θα ορισθεί αρμοδίως.

1.7.2. Ο παραπάνω νέος φάκελος, που περιέχει τους σφραγισμένους φακέλους με τα οικονομικά στοιχεία των προσφορών, μετά την ολοκλήρωση της αξιολόγησης των λοιπών στοιχείων αυτών, επαναφέρεται στην Επιτροπή, για την αποσφράγιση των σφραγισμένων φακέλων με τα οικονομικά στοιχεία μόνο των προσφορών που κρίθηκαν αποδεκτές, σε ημερομηνία και ώρα που θα γνωστοποιηθεί σε αυτούς που έλαβαν μέρος στο διαγωνισμό, με σχετική ανακοίνωση – ειδική πρόσκληση που θα τους αποσταλεί.

1.7.3. Οι φάκελοι των οικονομικών προσφορών, για όσες προσφορές δεν κρίθηκαν κατά την αξιολόγηση των τεχνικών και λοιπών στοιχείων - αποδεκτές, δεν αποσφραγίζονται, αλλά επιστρέφονται.

1.7.4. ΄Οσοι δικαιούνται, να παρευρίσκονται στη διαδικασία αποσφράγισης των προσφορών, λαμβάνουν γνώση των συμμετασχόντων στο διαγωνισμό, καθώς επίσης και των τιμών που προσφέρθηκαν.

- **Ο χρόνος πρόσβασης των συμμετεχόντων στις προσφορές που θα υποβληθούν, ορίζεται σε τρείς (3) εργάσιμες ημέρες από την επομένη της ημερομηνίας αποσφράγισής τους** **και κατόπιν συνεννοήσεως με την Υπηρεσία.**

1.8. Οι συμμετέχοντες υποχρεούνται να υποβάλλουν, μαζί με την προσφορά τους, σύμφωνα με το άρθρο 5α Β.1α του π.δ. 118/2007 και τις οικείες διατάξεις, τα δικαιολογητικά, όπως αυτά αναλυτικά περιγράφονται στο Κεφ. Α΄ του Παραρτήματος Δ΄ παρούσης Π/ξης .

1.8.1. **Η μη έγκαιρη και προσήκουσα υποβολή των ως άνω δικαιολογητικών, συνιστά λόγο αποκλεισμού από το διαγωνισμό**.

1.8.2. **Προσφορά στην οποία δεν θα υπάρχουν οι δηλώσεις του άρθρου 18 του π.δ. 118/2007 θα απορρίπτεται ως απαράδεκτη** .

1.9. Μετά την αξιολόγηση των προσφορών, ο προσφέρων στον οποίο πρόκειται να γίνει η κατακύρωση, **εντός προθεσμίας είκοσι (20) ημερών** από την κοινοποίηση της σχετικής έγγραφης ειδοποίησης σ΄αυτόν, με βεβαίωση παραλαβής ή σύμφωνα με τα προβλεπόμενα στο ν. 2672/1998 (Α΄-290), οφείλει να υποβάλει σε σφραγισμένο φάκελο, τα προβλεπόμενα από το άρθρο 6 παρ. 2 και τα άρθρα 8 και 8α (όπως αυτά ζητούνται από την παρούσα) του π.δ. 118/2007 δικαιολογητικά, όπως αυτά αναλυτικά περιγράφονται στο ΚΕΦ. Γ΄ του ΠΑΡΑΡΤΗΜΑΤΟΣ Δ΄ της παρούσας.

1.9.1. Η αποσφράγιση του ανωτέρω φακέλου των δικαιολογητικών αυτών, γίνεται από την αρμόδια Επιτροπή παραλαβής και αποσφράγισης των προσφορών την ημερομηνία και ώρα που θα ορισθεί στη σχετική πρόσκληση .

1.9.2. ΄Οσοι δικαιούνται, να παρευρίσκονται στη διαδικασία αποσφράγισης του φακέλου των δικαιολογητικών του σταδίου της κατακύρωσης (ΚΕΦ. Γ΄ ΠΑΡΑΡΤΗΜΑΤΟΣ Δ΄), λαμβάνουν γνώση των δικαιολογητικών που κατατέθηκαν, **εντός χρονικού διαστήματος τριών (3) εργάσιμων ημερών από την ημερομηνία αποσφράγισής τους**.

1.10. **Ο προσφέρων θα δηλώνει αναλυτικά τη συμμόρφωση ή απόκλιση των προσφερόμενων ειδών σε σχέση με τις αντίστοιχες τεχνικές προδιαγραφές της προκήρυξης** .

1.10.1. **Προσφορές που παρουσιάζουν αποκλίσεις από τις τεχνικές προδιαγραφές της προκήρυξης, απορρίπτονται, ως απαράδεκτες .**

1.10.2. Προσφορά που είναι αόριστη και ανεπίδεκτη εκτίμησης ή είναι υπό αίρεση, απορρίπτεται, ως απαράδεκτη .

1.11. Η υπέρβαση του χρόνου παράδοσης αποτελεί ουσιώδη απόκλιση και η προσφορά θα απορρίπτεται, ως απαράδεκτη .

1.12. Στάδια διαγωνιστικής διαδικασίας:

I. Παραλαβή και Αποσφράγιση των προσφορών από τη Μόνιμη Επιτροπή Παραλαβής και Αποσφράγισης Προσφορών του Αρχηγείου Ελληνικής Αστυνομίας (Μ.Ε.Π.Α.Π./Α.Ε.Α.) την ορισθείσα από την προκήρυξη ημερομηνία και ώρα, η οποία (επιτροπή) προβαίνει στη συνέχεια στη μονογραφή και σφράγιση όλων των δικαιολογητικών και των προσφορών, κατά την προβλεπόμενη, από τον Κανονισμό Προμηθειών Δημοσίου, διαδικασία.

ΙΙ. Γνωμοδότηση για την πληρότητα και τη νομιμότητα των δικαιολογητικών συμμετοχής από τη Μόνιμη Επιτροπή Προμηθειών και Σύναψης Δημοσίων Συμβάσεων Υπηρεσιών Αρχηγείου Ελληνικής Αστυνομίας (Μ.Ε.Π.Σ.Δ.Σ.Υ./Α.Ε.Α.), προκειμένου το αρμόδιο όργανο της Αναθέτουσας Αρχής αποφανθεί εντέλει περί της κατ΄αρχήν αποδοχής ή απόρριψης των προσφορών στο στάδιο αυτό.

ΙΙΙ. Έλεγχος των δικαιολογητικών του άρθρου 18 του π.δ.118/2007 (όπως αυτά αναφέρονται αναλυτικά στο Κεφάλαιο Β΄ του Παραρτήματος Δ΄ της παρούσης), αξιολόγηση και βαθμολόγηση των τεχνικών προσφορών από την Πρωτοβάθμια Επιτροπή Αξιολόγησης Τεχνικών Προσφορών.

ΙV. Γνωμοδότηση επί της πληρότητας και τη νομιμότητας των δικαιολογητικών του άρθρου 18 του π.δ.118/2007, της αξιολόγησης και βαθμολόγησης των τεχνικών προσφορών από τη Μόνιμη Επιτροπή Προμηθειών και Σύναψης Δημοσίων Συμβάσεων Υπηρεσιών Αρχηγείου Ελληνικής Αστυνομίας (Μ.Ε.Π.Σ.Δ.Σ.Υ./Α.Ε.Α.), προκειμένου το αρμόδιο όργανο της Αναθέτουσας Αρχής αποφανθεί εντέλει για το ποιες από τις κατ’ αρχήν αποδεκτές προσφορές είναι και τεχνικά αποδεκτές.

V. Αποσφράγιση των οικονομικών προσφορών των συμμετεχόντων, οι προσφορές των οποίων έγιναν τεχνικά αποδεκτές, από τη Μόνιμη Επιτροπή Παραλαβής και Αποσφράγισης Προσφορών (Μ.Ε.Π.Α.Π.).

VI. Η Αναθέτουσα Αρχή με έγγραφη ειδοποίησή της σε αυτόν που πρόκειται να γίνει η κατακύρωση, καλεί αυτόν να υποβάλει, εντός είκοσι (20) ημερών από την κοινοποίηση αυτής (έγγραφης ειδοποίησης), σε σφραγισμένο φάκελο, τα έγγραφα και δικαιολογητικά του σταδίου της κατακύρωσης, όπως αυτά ορίζονται στο άρθρο 6 και 8α του π.δ. 118/2007 και αναφέρονται αναλυτικά στο Κεφάλαιο Γ΄ του Παραρτήματος Δ΄ της παρούσης.

VII. Αποσφράγιση του φακέλου των δικαιολογητικών του σταδίου της κατακύρωσης από τη Μόνιμη Επιτροπή Παραλαβής και Αποσφράγισης Προσφορών, κατά το άρθρο 19 παράγραφος 6 του π.δ.118/2007 και γνωμοδότηση επί της αξιολόγησης αυτών (οικονομικών προσφορών) και της πληρότητας και της νομιμότητας των δικαιολογητικών κατακύρωσης από τη Μόνιμη Επιτροπή Προμηθειών και Σύναψης Δημοσίων Συμβάσεων Υπηρεσιών Αρχηγείου Ελληνικής Αστυνομίας (Μ.Ε.Π.Σ.Δ.Σ.Υ./Α.Ε.Α.), προκειμένου το αρμόδιο όργανο της Αναθέτουσας Αρχής αποφανθεί εντέλει για την κατακύρωση των αποτελεσμάτων του διαγωνισμού.

VIIΙ. Προσέλευση του προμηθευτή, στον οποίο κατακυρώθηκε ή ανατέθηκε η προμήθεια, εντός δέκα (10) ημερών από την ημερομηνία κοινοποίησης της ανακοίνωσης, για την υπογραφή της σχετικής σύμβασης, προσκομίζοντας και την προβλεπόμενη εγγύηση καλής εκτέλεσης.

1.13. Επισημαίνεται ότι :

1.13.1. Μετά την κατάθεση της προσφοράς, επί νομίμως υποβληθέντων δικαιολογητικών οι διαγωνιζόμενοι παρέχουν διευκρινήσεις μόνο όταν αυτές ζητούνται από αρμόδιο όργανο είτε κατά την ενώπιόν του διαδικασία, είτε κατόπιν εγγράφου της Υπηρεσίας, μετά τη σχετική γνωμοδότηση του συλλογικού οργάνου. Στις περιπτώσεις αυτές οι αιτηθείσες και παρασχεθείσες διευκρινίσεις αναρτώνται στην οικεία ιστοσελίδα της Αναθέτουσας Αρχής στην ηλεκτρονική διεύθυνση **http://www.astynomia.gr/→ Oδηγός του Πολίτη→ Προκηρύξεις/Διαγωνισμοί**.

Από τις διευκρινήσεις, οι οποίες παρέχονται σύμφωνα με τα παραπάνω, λαμβάνονται υπόψη μόνο εκείνες που αναφέρονται στα σημεία για τα οποία υποβλήθηκε σχετικό αίτημα από το αρμόδιο όργανο .

1.13.2. Αντιπροσφορές δεν γίνονται δεκτές και απορρίπτονται, ως απαράδεκτες.

1.13.3. Εναλλακτικές προσφορές δεν γίνονται δεκτές και απορρίπτονται .

1.13.4. **Γίνονται δεκτές** **προσφορές μόνο για το σύνολο της προκηρυχθείσας ποσότητας. Προσφορά για μέρος της ποσότητας δε γίνεται αποδεκτή και απορρίπτεται ως απαράδεκτη .**

**2. ΕΓΓΥΗΣΕΙΣ**

2.1. Οι εγγυήσεις έχουν τον τύπο της εγγυητικής επιστολής που αποτελεί αυτοτελή σύμβαση και εκδίδονται από πιστωτικά ή άλλα νομικά πρόσωπα που λειτουργούν νόμιμα στα κράτη – μέλη της Ευρωπαϊκής ΄Ενωσης και έχουν σύμφωνα με τα ισχύοντα το δικαίωμα αυτό. Τα αντίστοιχα έγγραφα των εγγυήσεων, αν δεν είναι διατυπωμένα στην Ελληνική, θα συνοδεύονται από επίσημη μετάφραση .

2.2. **Εγγύηση συμμετοχής στο διαγωνισμό**: Η εγγύηση αυτή εκδίδεται υπέρ του συμμετέχοντος για ποσό που αντιστοιχεί σε ποσοστό **5%**, επί της συνολικής προϋπολογισθείσας δαπάνης, με Φ.Π.Α.

2.2.1. Η εγγυητική επιστολή συμμετοχής υποβάλλεται μαζί με την προσφορά, θα πρέπει να είναι σύμφωνη με το συνημμένο υπόδειγμα Α΄ (ΠΑΡΑΡΤΗΜΑ Ε΄) και πρέπει να ισχύει τουλάχιστον επί ένα (1) μήνα μετά τη λήξη του χρόνου ισχύος της προσφοράς που ζητά η προκήρυξη .

2.2.2. Η εγγύηση συμμετοχής πρέπει να περιλαμβάνει τα παρακάτω **αναγκαία στοιχεία**, άλλως η προσφορά θα απορρίπτεται, **ως απαράδεκτη** :

α. Την ανάληψη υποχρέωσης από το πιστωτικό ίδρυμα να καταβάλλει ορισμένο ποσό μετά από απλή έγγραφη ειδοποίηση εκείνου προς τον οποίο και απευθύνεται.

β. Τον αριθμό της προκήρυξης .

γ. Το ποσό που καλύπτει η εγγύηση

δ. Την ημερομηνία έκδοσής της.

ε. Τα στοιχεία του προμηθευτή υπέρ του οποίου εκδίδεται.

2.3. **Εγγύηση καλής εκτέλεσης της σύμβασης**. Ο προμηθευτής στον οποίο έγινε η κατακύρωση ή η ανάθεση, υποχρεούται να καταθέσει εγγύηση καλής εκτέλεσης των όρων της σύμβασης, το ύψος της οποίας αντιστοιχεί σε ποσοστό 10% της συνολικής συμβατικής αξίας, χωρίς τον Φ.Π.Α.

2.3.1. Η εγγύηση καλής εκτέλεσης κατατίθεται προ ή κατά την υπογραφή της σύμβασης και πρέπει να είναι σύμφωνη με το συνημμένο υπόδειγμα Β΄ (ΠΑΡΑΡΤΗΜΑ Ε΄) και τα οριζόμενα στο άρθρο 25 παρ. 5 του Π. Δ/τος 118/2007 (Κ.Π.Δ.).

2.4. **Εγγύηση προκαταβολής**. Με την υπογραφή της σύμβασης και εφόσον προβλέπεται απ΄ αυτή, χορηγείται στον προμηθευτή προκαταβολή σε ποσοστό που αναφέρεται σ’ αυτή με την κατάθεση ισόποσης εγγύησης .

2.4.1. Η εγγύηση προκαταβολής πρέπει να είναι με το συνημμένο υπόδειγμα Γ΄ (ΠΑΡΑΡΤΗΜΑ Ε΄) και τα οριζόμενα στο άρθρο 25 παρ. 6 του Π. Δ/τος 118/2007 (Κ.Π.Δ.).

2.5. **Εγγύηση καλής λειτουργίας**. Εφόσον από την προκήρυξη προβλέπεται εγγύηση καλής λειτουργίας, ο προμηθευτής υποχρεούται να καταθέσει Χρηματική Εγγύηση πριν από την έναρξη του χρόνου καλής λειτουργίας ή διατήρησης. Η αξία, ο χρόνος ισχύος και κάθε ειδικότερος όρος της εγγύησης καθορίζονται στο ΠΑΡΑΡΤΗΜΑ Ε΄ της παρούσας προκήρυξης.

2.6. Κατά τα λοιπά ισχύουν τα αναφερόμενα στο άρθρο 25 του π.δ. 118/2007 (Κ.Π.Δ.) .

**3. ΤΙΜΕΣ**

3.1 Οι τιμές θα πρέπει να δίδονται **μόνο** σε ΕΥΡΩ για παράδοση του υλικού ελεύθερου, στον τόπο και με τον τρόπο που ορίζεται στην παρούσα προκήρυξη, θα αναγράφονται δε ολογράφως και αριθμητικώς .

3.2 **Προσφορές που δεν δίνουν τις τιμές σε ΕΥΡΩ ή που θα καθορίζουν σχέση ΕΥΡΩ προς ξένο νόμισμα θα απορρίπτονται, ως απαράδεκτες.**

3.3. Η αναγραφή σε ΕΥΡΩ μπορεί να γίνεται με δύο ή περισσότερα δεκαδικά ψηφία (άνευ ορίου) εφόσον χρησιμοποιούνται σε ενδιάμεσους υπολογισμούς. Το γενικό σύνολο στρογγυλοποιείται σε δύο δεκαδικά ψηφία, προς τα άνω εάν το τρίτο δεκαδικό ψηφίο είναι ίσο ή μεγαλύτερο του πέντε (5) και προς τα κάτω εάν είναι μικρότερο του πέντε.

3.4.Προσφορά που θέτει όρο αναπροσαρμογής της τιμής, απορρίπτεται ως απαράδεκτη.

3.5. **Εφόσον από την προσφορά δεν προκύπτει με σαφήνεια η προσφερόμενη τιμή ή δε δίνεται ενιαία τιμή για ολόκληρη την προσφερόμενη ποσότητα,** **(ανεξαρτήτου ποσοστού κρατήσεων υπέρ τρίτων) η προσφορά απορρίπτεται ως απαράδεκτη.**

3.6. Οι τιμές θα δίδονται ως εξής:

Ι. Τιμή μονάδος των ειδών σε ΕΥΡΩ συμπεριλαμβανομένων των υπέρ τρίτων κρατήσεων και κάθε είδους δαπανών για παράδοση αυτών ελευθέρων, σύμφωνα με το ΠΑΡΑΡΤΗΜΑ Α΄ .

ΙΙ. Ποσοστό Φ.Π.Α. επί τοις εκατό, της ανωτέρω τιμής.

(Σε περίπτωση που αναφέρεται εσφαλμένος Φ.Π.Α. αυτός θα διορθώνεται από την Υπηρεσία).

ΙΙΙ. Το σε ΕΥΡΩ αναλογούν για κάθε όχημα ποσό τέλους ταξινόμησης, (Ν.2682/99, ΦΕΚ 16/Α/8.2.199, ‘’Διαρρυθμίσεις της φορολογίας των αυτοκινήτων οχημάτων και άλλες διατάξεις’’), ή τυχόν άλλου τέλους.

IV. Για τη διαμόρφωση της συγκριτικής τιμής θα ληφθεί υπόψη η τιμή της προσφοράς (προ Φ.Π.Α. και τελών ταξινόμησης) για παράδοση του είδους ελεύθερο στον τόπο παράδοσης, όπως ορίζεται στο Παράρτημα Α΄, και το κόστος εγκατάστασης, λειτουργίας και συντήρησης, αν και όπως προβλέπεται από την Προκήρυξη.

3.7. Σε περίπτωση που ο διαγωνισμός αφορά περισσότερα είδη, η τιμή θα δίνεται υποχρεωτικά για τη μονάδα κάθε είδους χωριστά.

3.8. Σε περίπτωση που το προσφερόμενο είδος συγκροτείται από περισσότερα του ενός μέρη, που υπόκεινται σε διαφορετικό ποσοστό Φ.Π.Α., θα δίνεται υποχρεωτικά τιμή χωριστά για κάθε μέρος από αυτά, σύμφωνα με την παράγραφο 3.6.

Η σύγκριση των προσφορών θα γίνεται στη συνολική τιμή του προσφερόμενου είδους και όχι στις τιμές των μερών.

3.9. Η Υπηρεσία διατηρεί το δικαίωμα να ζητήσει από τους προσφέροντες στοιχεία απαραίτητα για την τεκμηρίωση των προσφερομένων τιμών, αυτοί δε υποχρεούνται να παρέχουν αυτά.

3.10. Αν για τη συγκεκριμένη προμήθεια οι προσφορές φαίνονται **ασυνήθιστα χαμηλές** [άρθρο 52 Π.Δ. 60/2007 (Α΄-64)] σε σχέση με το αντικείμενό της, η αναθέτουσα αρχή, πριν να απορρίψει τις προσφορές αυτές, θα ζητεί γραπτώς τις διευκρινήσεις για τη σύνθεση της προσφοράς τις οποίες τυχόν κρίνει σκόπιμες. Οι διευκρινήσεις αυτές μπορούν να αφορούν ιδίως:

α. Τον οικονομικό χαρακτήρα της μεθόδου κατασκευής των προϊόντων.

β. Τις επιλεγείσες τεχνικές λύσεις ή και τις εξαιρετικά ευνοϊκές συνθήκες που διαθέτει ο προσφέρων για την εκτέλεση της προμήθειας .

γ. Την πρωτοτυπία της προμήθειας, που προτείνει ο προσφέρων .

δ. Την τήρηση των διατάξεων περί προστασίας της εργασίας και των συνθηκών εργασίας που ισχύουν .

ε. Την ενδεχόμενη χορήγηση κρατικής ενίσχυσης στον προσφέροντα.

**3.11. Προσφορά που το συνολικό της τίμημα υπερβαίνει την προϋπολογισθείσα δαπάνη απορρίπτεται ως απαράδεκτη.**

**4. ΧΡΟΝΟΣ ΠΑΡΑΔΟΣΗΣ**

4.1. Ο προμηθευτής υποχρεούται να παραδίδει το υλικό μέσα στα χρονικά όρια και με τον τρόπο που ορίζει η σύμβαση .

4.2. Ο συμβατικός χρόνος παράδοσης μπορεί σε **αντικειμενικά δικαιολογημένες περιπτώσεις**, να παρατείνεται μέχρι το ¼ αυτού, με επιφύλαξη των δικαιωμάτων του Δημοσίου για την επιβολή των προβλεπομένων κυρώσεων, **ύστερα από σχετικό αίτημα του προμηθευτή που υποβάλλεται υποχρεωτικά πριν από τη λήξη του συμβατικού χρόνου** (άρθρα 26 και 32 του π.δ. 118/2007), και κατόπιν της σύμφωνης γνώμης των διαχειριστικών αρχών των Περιφερειών συγχρηματοδότησης.

4.2.1. Εάν λήξει ο συμβατικός χρόνος παράδοσης, χωρίς να υποβληθεί εγκαίρως αίτημα παράτασης ή εάν λήξει ο παραταθείς κατά τα ανωτέρω, χρόνος, χωρίς να παραδοθεί το υλικό, ο προμηθευτής κηρύσσεται έκπτωτος .

4.3. **Μετάθεση του συμβατικού χρόνου παράδοσης** επιτρέπεται μόνο όταν συντρέχουν λόγοι ανωτέρας βίας ή άλλοι ιδιαιτέρως σοβαροί λόγοι που καθιστούν αντικειμενικώς αδύνατη την εμπρόθεσμη παράδοση των συμβατικών ειδών .

4.4. Κατά τα λοιπά ισχύουν τα αναφερόμενα στο άρθρο 26 του π.δ. 118/2007 (Κ.Π.Δ.).

**5. ΠΛΗΡΩΜΗ**

5.1. Στην προσφορά θα πρέπει να επιλέγεται με σαφήνεια ένας από τους παρακάτω τρόπους πληρωμής :

α. Εξόφληση του 100% της συμβατικής αξίας μετά την οριστική παραλαβή των υλικών.

β. Ι. Χορήγηση έντοκης προκαταβολής μέχρι ποσοστού 50% της συμβατικής αξίας χωρίς Φ.Π.Α., μετά την υπογραφή της σύμβασης με την κατάθεση ισόποσης εγγυητικής επιστολής προκαταβολής που θα είναι σύμφωνη με τα οριζόμενα στο άρθρο 25 του π.δ. 118/2007 (Κ.Π.Δ.).

- Η χορήγηση της ανωτέρω προκαταβολής θα γίνεται εντόκως και σύμφωνα με τα προβλεπόμενα στα άρθρα 25 παρ. 6, 32 παρ. 5 και 34 παρ. 5 εδάφ. ε του π.δ. 118/2007 (Κ.Π.Δ.).

Σε περίπτωση επιλογής πληρωμής με προκαταβολή κατά την εξόφληση θα παρακρατείται τόκος επί της εισπραχθείσης προκαταβολής και για χρονικό διάστημα υπολογιζόμενο από την ημερομηνία λήψεως αυτής μέχρι την ημερομηνία οριστικής ποιοτικής και ποσοτικής παραλαβής του υλικού.

- Ο τόκος θα υπολογίζεται με βάση το επιτόκιο των εντόκων γραμματίων του Δημοσίου δωδεκάμηνης διάρκειας προσαυξημένο κατά 0,25 ποσοστιαίες μονάδες, που ισχύει κατά το χρόνο έκδοσης του Χρηματικού Εντάλματος ή της επιταγής και θα παραμένει σταθερό μέχρι την εξάντληση του ποσού της χορηγηθείσης προκαταβολής (απόφ. 2/51557/0026/10.9.2001 ΦΕΚ 1209/Β/01 Υπ. Οικονομικών).

ΙΙ. Το υπόλοιπο με το συνολικό Φ.Π.Α. και Ε.Τ.Τ. μετά την οριστική παραλαβή των υλικών .

- **Σε περίπτωση που στην προσφορά δεν δηλώνεται ο ένας από τους παραπάνω δύο (2) τρόπους πληρωμής, κατά την αξιολόγηση των προσφορών, λογίζεται ο πρώτος (α) τρόπος ο οποίος θα είναι και ο συμβατικός τρόπος πληρωμής.**

γ. Ως προς τα δικαιολογητικά πληρωμής και λοιπά στοιχεία ισχύουν τα όσα αναφέρονται στο άρθρο 35 του π.δ. 118/2007 (Κ.Π.Δ.).

5.2. Σε περίπτωση που η πληρωμή του συμβασιούχου καθυστερήσει από την αναθέτουσα αρχή τριάντα (30) ημέρες, από την υποβολή του τιμολογίου πώλησης από αυτόν, η αναθέτουσα αρχή (οφειλέτης), σύμφωνα με τα οριζόμενα στην Υποπαράγραφο Ζ΄ «Προσαρμογή της ελληνικής νομοθεσίας στην οδηγία 2011/7 της 16ης Φεβρουαρίου 2011 για την καταπολέμηση των καθυστερήσεων πληρωμών στις εμπορικές συναλλαγές» του Ν. 4152/2013 (Α΄-107), καθίσταται υπερήμερη και οφείλει τόκους χωρίς να απαιτείται όχληση από τον συμβασιούχο (δανειστής).

Το ύψος των τόκων υπερημερίας που είναι υποχρεωμένη να καταβάλει η αναθέτουσα αρχή υπολογίζεται με βάση το επιτόκιο αναφοράς, το οποίο για το πρώτο εξάμηνο του σχετικού έτους είναι το επιτόκιο που ίσχυε την 1η Ιανουαρίου του εν λόγω έτους και για το δεύτερο εξάμηνο του σχετικού έτους, το επιτόκιο που ίσχυε την 1η Ιουλίου του εν λόγω έτους.

5.3. Η πληρωμή της αξίας των ειδών στον προμηθευτή, θα γίνει από τον ορισθέντα υπόλογο του σχετικού έργου , με την έκδοση απ΄ αυτόν επιταγής της Τράπεζας της Ελλάδος, μετά την οριστική ποιοτική και ποσοτική παραλαβή τους και εφόσον υποβληθούν στη Δ/νση Οικονομικών του Αρχηγείου Ελληνικής Αστυνομίας τα προβλεπόμενα δικαιολογητικά.

5.4. Η έκδοση των παραστατικών από τον ανάδοχο προς την αναθέτουσα αρχή θα γίνει κατόπιν συνεννοήσεως προκειμένου να εκδοθούν τα παραστατικά με τις ποσότητες που αναλογούν σε κάθε Περιφέρεια συγχρηματοδότησης.

5.5. Η παρούσα δαπάνη θα βαρύνει τις πιστώσεις του **ΠΡΟΓΡΑΜΜΑΤΟΣ** **ΔΗΜΟΣΙΩΝ ΕΠΕΝΔΥΣΕΩΝ** του Υπουργείου Προστασίας του Πολίτη και της Συλλογικής Απόφασης Έργου (**ΣΑΕ) 050/8 (**Π.Ε.Π. Μακεδονίας και Θράκης 2007-2013, Π.Ε.Π. Κρήτης & Νήσων Αιγαίου 2007-2013, Π.Ε.Π. Θεσσαλίας- Στερεάς Ελλάδας- Ηπείρου 2007-2013, Π.Ε.Π. Δυτικής Ελλάδας-Πελοποννήσου-Ιονίων Νήσων 2007-2013**)**.

**Τα έργα είναι ενταγμένα στο ΕΣΠΑ και συγχρηματοδοτούνται από την Ευρωπαϊκή Ένωση (Ευρωπαϊκό Ταμείο Περιφερειακής Ανάπτυξης) και από Εθνικούς Πόρους.**

**6. ΕΝΔΙΚΗ ΠΡΟΣΤΑΣΙΑ**

Κάθε Προσφέρων, που θεωρεί ότι θίγεται από παράνομη, κατά την κρίση του, απόφαση της Αναθέτουσας Αρχής, δικαιούται προσωρινής δικαστικής προστασίας, σύμφωνα με τις διατάξεις του Νόμου 3886/2010 (ΦΕΚ Α΄173) περί δικαστικής προστασίας κατά τη σύναψη δημοσίων συμβάσεων, με σκοπό την εναρμόνιση της ελληνικής νομοθεσίας με τη νέα Οδηγία 2007/66/ΕΚ, όπως τροποποιήθηκε και ισχύει.

Ειδικότερα, εντός δέκα (10) ημερολογιακών ημερών, από την επόμενη της ημερομηνίας κατά την οποίαέλαβε πλήρη γνώση της παράνομης πράξηςή παράλειψης, ο προσφέρων δύναται να ασκήσει προσφυγή κατά αυτής ενώπιον της αναθέτουσας αρχής (*προδικαστική προσφυγή*). Η αναθέτουσα αρχή υποχρεούται να απαντήσει αιτιολογημένα εντός δεκαπέντε (15) ημερών από την άσκηση της προσφυγής. Εάν παρέλθει άπρακτη η παραπάνω δεκαπενθήμερη προθεσμία τεκμαίρεται η απόρριψη της προσφυγής.

Οι προσφυγές υποβάλλονται στην Υπηρεσία Διενέργειας του Διαγωνισμού (Π. Κανελλοπούλου 4, Αθήνα, Τ.Κ.:101 77)

Οι προσφυγές αξιολογούνται από τη Μόνιμη Επιτροπή Αξιολόγησης Ενστάσεων και Προσφυγών του Αρχηγείου Ελληνικής Αστυνομίας (Μ.Ε.Α.Ε.Π./ΑΕ.Α.), προκειμένου το αρμόδιο όργανο της Αναθέτουσας Αρχής αποφανθεί εντέλει για την απόρριψη ή αποδοχή τους (προσφυγές).

Στην περίπτωση που ασκηθεί προσφυγή από τους ενδιαφερόμενους κατά του τεχνικού μέρους των εκδιδομένων προκηρύξεων και των αποφάσεων της Αναθέτουσας Αρχής που αφορούν θέματα τεχνικής φύσεως, αυτή (προσφυγή) θα αξιολογείται από τη Δευτεροβάθμια Επιτροπή Αξιολόγησης Ενστάσεων και Προσφυγών της Δ/νσης Τεχνικών/Α.Ε.Α. Εν συνεχεία, η Μόνιμη Επιτροπή Αξιολόγησης Ενστάσεων και Προσφυγών του Αρχηγείου Ελληνικής Αστυνομίας (Μ.Ε.Α.Ε.Π./ΑΕ.Α.) γνωμοδοτεί επί της ανωτέρω αξιολόγησης, προκειμένου το αρμόδιο όργανο της Αναθέτουσας Αρχής αποφανθεί εντέλει για την απόρριψη ή αποδοχή της (προσφυγή).

Οι αποφάσεις της αναθέτουσας αρχής για κάθε στάδιο του διαγωνισμού, καθώς και οι αποφάσεις επί τυχόν προσφυγών θα κοινοποιούνται εγγράφως σε όλους τους προσφέροντες που συμμετέχουν στα επιμέρους στάδια.

Κατ’ άρθρο 5 του Ν. 3886/2010 κάθε προσφέρων δύναται να καταθέσει αίτηση ασφαλιστικών μέτρων στο Αρμόδιο δικαστήριο μέσα σε προθεσμία δέκα (10) ημερών από την επομένη της ρητής ή σιωπηρής απόρριψης της προδικαστικής προσφυγής και δεν επιτρέπεται να περιέχει αιτιάσεις διαφορετικές από τις αιτιάσεις της προδικαστικής προσφυγής. Για την άσκηση της αιτήσεως αυτής κατατίθεται παράβολο το ύψος του οποίου ανέρχεται σε ποσοστό 1% της προϋπολογισθείσας αξίας, περιλαμβανομένου του Φ.Π.Α.. Η αίτηση ασφαλιστικών μέτρων απορρίπτεται ως απαράδεκτη αν κατά την κατάθεσή της δεν καταβληθεί το 1/3 του οφειλομένου παραβόλου και έως την πρώτη συζήτηση τα υπόλοιπα 2/3.

Η προθεσμία για την άσκηση προσφυγής και αίτησης ασφαλιστικών μέτρων, καθώς και η άσκηση αυτών, κωλύουν τη σύναψη της Σύμβασης. Ειδικώς η απόφαση ανάθεσης της σύμβασης περιλαμβάνει τα στοιχεία της παρ.2 του άρθρου 35 του π.δ. 60/2007 (ΦΕΚ 64 Α΄) και αναφέρει τις προθεσμίες αναστολής σύναψης της σύμβασης, όπως προκύπτουν από την παρ. 2 του άρθρου 5 του Ν. 3886/2010.

Κατά τα λοιπά, ισχύουν οι διατάξεις και οι διαδικασίες που περιγράφονται στο Ν. 3886/2010, όπως τροποποιήθηκε και ισχύει.

**7. ΡΗΤΡΑ ΗΘΙΚΟΥ ΠΕΡΙΕΧΟΜΕΝΟΥ**

7.1 Απορρίπτονται προσφορές επιχειρήσεων (κατασκευαστικών ή εμπορικών) που κατά παράβαση των άρθρων 138 και 182 της Διεθνούς Σύμβασης Εργασίας απασχολούν ή εκμεταλλεύονται ανηλίκους κάτω των 15 ετών.

7.2 Οι προσφέροντες εφόσον δεν είναι και κατασκευαστές οφείλουν να είναι γνώστες της εφαρμογής της προαναφερθείσας ρήτρας στην κατασκευάστρια εταιρεία του προϊόντος.

**8. DUMPING – ΕΞΑΓΩΓΙΚΕΣ ΕΠΙΔΟΤΗΣΕΙΣ**

8.1 Η προσφορά απορρίπτεται και σε περίπτωση που διαπιστωθεί ότι εφαρμόζεται πολιτική τιμών πώλησης κάτω του κόστους κατασκευής του προϊόντος ή της τιμής απόκτησης του προϊόντος για εμπορία (τιμή Dumping) ή ότι το προσφερόμενο προϊόν είναι αποδέκτης εξαγωγικής επιδότησης. Οι προσφέροντες ή οι οικονομικοί φορείς οφείλουν να είναι γνώστες των προαναφερθέντων μέτρων της χώρας προέλευσης του προϊόντος ή της κατασκευάστριας εταιρίας. Τα ανωτέρω ισχύουν ακόμα και στην περίπτωση που μεσολαβούν διάφορες φάσεις βιομηχανοποίησης (που αφορούν στα ενδιάμεσα προϊόντα) για τη κατασκευή του τελικού προϊόντος, υπό την προϋπόθεση ότι επιβάλλεται ρητά να δηλωθούν οι εν λόγω φάσεις από τη σχετική διακήρυξη στην προσφορά των προσφερόντων.

8.2 Οι κατασκευαστές ή εμπορικοί εκπρόσωποι προϊόντων χωρών που δεν έχουν αποδεχθεί τα πρωτόκολλα Πολυμερών Συμφωνιών του Παγκόσμιου Οργανισμού Εμπορίου (Π.Ο.Ε.) ή δεν λειτουργούν στο πλαίσιο ολοκληρωμένης Τελωνειακής Ένωσης με την Ε.Ε., οφείλουν εγγράφως να δηλώσουν με την προσφορά τους, ότι το προσφερόμενο προϊόν τους δεν είναι αποδέκτης πολιτικής τιμών πώλησης κάτω του κόστους κατασκευής ή της τιμής απόκτησης του προϊόντος για εμπορία (τιμή Dumping) ή αποδέκτης εξαγωγικής επιδότησης.

8.3 Δεν έχουν την υποχρέωση κατάθεσής της οι προσφέροντες προϊόντα προερχόμενα από τα κράτη- μέλη της Ε.Ε., τη Νορβηγία, την Ελβετία, τις Η.Π.Α., την Ιαπωνία, τον Καναδά, την Αυστραλία, τη Ρουμανία, Βουλγαρία, Ισραήλ και Τουρκία καθώς και κάθε άλλο κράτος που αποδέχεται και εφαρμόζει, στο χρόνο που επιθυμεί, τα εν λόγω Πρωτόκολλα του Π.Ο.Ε. ή που συνδέεται με την Ε.Ε. στο πλαίσιο ολοκληρωμένης Τελωνειακής Ένωσης.

**9. ΑΝΑΔΕΙΞΗ ΜΕΙΟΔΟΤΗ**

Στους ανοικτούς διαγωνισμούς, όταν ο προμηθευτής ο οποίος προσφέρει την πλέον συμφέρουσα από οικονομική άποψη προσφορά δεν προσκομίζει, ένα ή περισσότερα από τα έγγραφα και τα δικαιολογητικά που προβλέπονται στην παρ. 2 του άρθρου 6 του Π.Δ. 118/2007 ή, εφόσον τούτο προβλέπεται στη διακήρυξη, το άρθρο 8α του ιδίου Δ/τος, σύμφωνα με τα οριζόμενα στις διατάξεις αυτές, η κατακύρωση γίνεται στον προμηθευτή που προσφέρει την αμέσως επόμενη πλέον συμφέρουσα από οικονομική άποψη προσφορά .

Σε περίπτωση που και αυτός δεν προσκομίζει ένα ή περισσότερα από τα έγγραφα και δικαιολογητικά τα οποία απαιτούνται κατά τα ανωτέρω, η κατακύρωση γίνεται στον προμηθευτή με την αμέσως επόμενη πλέον συμφέρουσα από οικονομική άποψη προσφορά και ούτω καθ΄ εξής.

Αν κανένας από τους προμηθευτές δεν προσκομίζει, σύμφωνα με τους όρους και τις προϋποθέσεις των ανωτέρω διατάξεων, ένα ή περισσότερα από τα έγγραφα και δικαιολογητικά τα οποία απαιτούνται από αυτές, ο διαγωνισμός ματαιώνεται .

Στις περιπτώσεις αυτές όταν ο συμμετέχων υποβάλλει ψευδή ή ανακριβή υπεύθυνη δήλωση της παρ. 1 του άρθρου 6 και της παρ. 3 του άρθρου 8α του Π.Δ. 118/2007 ή ο υπόχρεος προς τούτο προσφέρων δεν προσκομίσει εγκαίρως και προσηκόντως κατά το στάδιο της κατακύρωσης ένα ή περισσότερα από τα έγγραφα και δικαιολογητικά της παρ. 2 του άρθρου 6 και εφόσον έχουν ζητηθεί από τη διακήρυξη, των περιπτώσεων α, β και ζ της παρ. 2 του άρθρου 8 του Π.Δ. 118/2007, καταπίπτει υπέρ του Δημοσίου η εγγύηση συμμετοχής του μειοδότη. Επίσης καταπίπτει υπέρ του Δημοσίου η εγγύηση συμμετοχής του μειοδότη εφόσον από τα υποβληθέντα δικαιολογητικά προκύπτει ότι δεν πληρούνται τα στη διακήρυξη καθοριζόμενα ελάχιστα αναγκαία όρια των οικονομικών και τεχνικών προϋποθέσεων του άρθρου 8α του Π.Δ. 118/2007.

|  |
| --- |
| **Ανήκει στην Προκήρυξη 17/2013 Α.Ε.Α.** |

**ΠΑΡΑΡΤΗΜΑ Γ΄**

**ΑΞΙΟΛΟΓΗΣΗ ΠΡΟΣΦΟΡΩΝ ΜΕ ΚΡΙΤΗΡΙΟ ΚΑΤΑΚΥΡΩΣΗΣ ΤΗΝ ΠΛΕΟΝ**

**ΣΥΜΦΕΡΟΥΣΑ ΑΠΟ ΟΙΚΟΝΟΜΙΚΗ ΑΠΟΨΗ ΠΡΟΣΦΟΡΑ**

**1.** Για την επιλογή της πλέον συμφέρουσας από οικονομικής άποψη προσφοράς αξιολογούνται μόνο οι προσφορές που έχουν κριθεί τεχνικά αποδεκτές και σύμφωνες με τους λοιπούς όρους της Προκήρυξης.

-Πλέον συμφέρουσα από οικονομική άποψη προσφορά,είναι εκείνη που παρουσιάζει το μικρότερο λόγο [ Λ ] της Τιμής προσφοράς [συγκριτικής] προς τη βαθμολογία της.

|  |  |
| --- | --- |
| Λ= | Συγκριτική τιμή |
| Σταθμισμένη βαθμολογία |

- Για την διαμόρφωση της συγκριτικής τιμής θα ληφθεί υπόψη η τιμή προσφοράς και όταν από την προκήρυξη προβλέπεται, το κόστος εγκατάστασης, λειτουργίας και συντήρησης.

- Η συγκριτική τιμή θα προκύπτει βάσει του τύπου :

Συγκριτική Τιμή = Τ + [Κ]

όπου:

Τ= τιμή προσφοράς με κρατήσεις χωρίς Φ.Π.Α. και Ε.Τ.Τ.

Κ= κόστος εγκατάστασης, λειτουργίας και συντήρησης.

1. Κατά τα λοιπά ισχύουν τα αναφερόμενα στο άρθρ. 20 του π.δ. 118/2007 (Κ.Π.Δ.).

|  |
| --- |
| **Ανήκει στην Προκήρυξη 17/2013 Α.Ε.Α.** |

**ΠΑΡΑΡΤΗΜΑ Δ'**

**ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ ΚΑΙ ΚΑΤΑΚΥΡΩΣΗΣ**

**Α**. **ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ**: Οι προσφέροντες υποβάλλουν, **μαζί με την προσφορά τους**, εγκαίρως και προσηκόντως, **επί ποινή αποκλεισμού**, τα εξής δικαιολογητικά, σύμφωνα με το άρθρο 5α.Β.1α του π.δ. 118/2007 και τις οικείες διατάξεις, όπως αναλυτικά περιγράφονται κατωτέρω:

**1**. **Εγγύηση συμμετοχής στο διαγωνισμό**, κατά το άρθρο 25 του π.δ. 118/2007 και σύμφωνα με τα οριζόμενα στην παρ. 3.3. του Παραρτήματος Β΄ (**5%** επί της συνολικής προϋπολογισθείσας δαπάνης με Φ.Π.Α.).

**2**. **Υπεύθυνη δήλωση** της παρ. 4 του άρθρου 8 του ν.1599/1986 (Α΄-75), όπως εκάστοτε ισχύει, στην οποία **αναγράφονται** τα στοιχεία του διαγωνισμού στον οποίο συμμετέχουν και να **δηλώνεται** ότι, μέχρι και την ημέρα υποβολής της προσφοράς τους οι προσφέροντες δεν έχουν καταδικασθεί με **αμετάκλητη δικαστική απόφαση** για κάποιο αδίκημα από τα αναφερόμενα στην περίπτωση (1) του εδ. α της παρ. 2 του άρθρου 6 του Π.Δ. 118/2007, **ήτοι** :

**α.** **Συμμετοχή σε εγκληματική οργάνωση**, όπως αυτή ορίζεται στο άρθρο 2 παράγραφος 1 της κοινής δράσης της 98/773/ΔΕΥ του Συμβουλίου (ΕΕ L 351 της 29.1.1998, σελ. 1).

**β.** **Δωροδοκία**, όπως αυτή ορίζεται αντίστοιχα στο άρθρο 3 της πράξης του Συμβουλίου της 26ης Μαΐου 1997 (ΕΕ C195 της 25.6.1997), σελ. 1) και στο άρθρο 3 παράγραφος 1 της κοινής δράσης 98/742/ΚΕΠΠΑ του Συμβουλίου (EE L 358 της 31.12.1998, σελ. 2).

**γ.** **Απάτη**, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων (EE C 316 της 27.11.1995, σελ. 48).

**δ.** **Νομιμοποίηση εσόδων από παράνομες δραστηριότητες**, όπως ορίζεται στο άρθρο 1 της οδηγίας 91/308/ΕΟΚ του Συμβουλίου, της 10ης Ιουνίου 1991, για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες (EE L 166 της 28.6.1991, σελ. 77 Οδηγίας , η οποία τροποποιήθηκε από την Οδηγία 2001/97/ΕΚ του Ευρωπαϊκού Κοινοβουλίου και του Συμβουλίου, EE L 344 της 28.12.2001, σελ. 76) η οποία ενσωματώθηκε με το Ν.2331/1995 (Α΄-173) και τροποποιήθηκε με το Ν.3424/2005 (Α΄-305).

**ε.** Κάποιο από τα αδικήματα της **υπεξαίρεσης**, της **απάτης**, της **εκβίασης**, της **πλαστογραφίας**, της **ψευδορκίας**, της **δωροδοκίας** και της **δόλιας χρεοκοπίας**.

**στ.** Κάποιο από τα αδικήματα του **Αγορανομικού Κώδικα**, σχετικό με την άσκηση της επαγγελματικής τους δραστηριότητας.

Σε περίπτωση που ο προσφέρων είναι νομικό πρόσωπο, όλα τα ανωτέρω αναφερόμενα στην παράγραφο (2) του παρόντος δηλώνει/ουν:

- Οι Διαχειριστές όταν το νομικό πρόσωπο είναι Ο.Ε., Ε.Ε. ή Ε.Π.Ε.

- Ο Πρόεδρος του Δ.Σ. και ο Διευθύνων Σύμβουλος όταν το νομικό πρόσωπο είναι Α.Ε.

- Όταν ο προσφέρων είναι ένωση προμηθευτών – κοινοπραξία, η ως άνω δήλωση, αφορά κάθε μέλος, σύμφωνα με τα ανωτέρω, που συμμετέχει στην ΄Ενωση ή Κοινοπραξία.

- Ο Πρόεδρος του συνεταιρισμού, όταν ο προσφέρων είναι συνεταιρισμός.

- Σε κάθε άλλη περίπτωση νομικού προσώπου ο νόμιμος εκπρόσωπός του.

**3.** **Υπεύθυνη δήλωση** της παρ. 4 του άρθρου 8 του ν.1599/1986 (Α΄-75), όπως εκάστοτε ισχύει, στην οποία να **αναγράφονται** τα στοιχεία του διαγωνισμού στον οποίο συμμετέχουν και να **δηλώνεται** ότι, μέχρι και την ημέρα υποβολής της προσφοράς τους οι προσφέροντες:

**α**. **Δεν τελούν (οι διαγωνιζόμενοι)** **σε πτώχευση** και, επίσης, ότι δεν τελούν **σε διαδικασία κήρυξης πτώχευσης**.

- Τα αλλοδαπά φυσικά ή νομικά πρόσωπα δηλώνουν ότι δεν τελούν σε πτώχευση ή υπό άλλη ανάλογη κατάσταση καθώς και σε διαδικασία κήρυξης σε πτώχευση ή υπό άλλη ανάλογη διαδικασία .

**β**. **Δεν έχουν καταθέσει αίτηση ανοίγματος διαδικασίας εξυγίανσης του άρθρου 99 του ΠτΚ,** όπως ισχύει μετά την αντικατάστασή του από το **άρθρο 12 του Ν. 4013/2011 και**, επίσης, ότι **δεν έχει εκδοθεί απόφαση περί υπαγωγής σε εξυγίανση**.

- Τα αλλοδαπά φυσικά ή νομικά πρόσωπα δηλώνουν ότι δεν έχει κατατεθεί αίτηση ανοίγματος διαδικασίας εξυγίανσης του άρθρου 99 του ΠτΚ, όπως ισχύει μετά την αντικατάστασή του από το άρθρο 12 του Ν. 4013/2011, ή για άλλη ανάλογη διαδικασία καθώς και ότι δεν έχει εκδοθεί απόφαση περί υπαγωγής σε εξυγίανση ή περί άλλης ανάλογης κατάστασης.

**γ**. **Δεν τελούν** **(οι διαγωνιζόμενοι)** υπό **κοινή εκκαθάριση** ή **ειδική εκκαθάριση του άρθρου 106ια του ΠτΚ,** όπως προστέθηκε με το **άρθρο 12 του Ν. 4013/2011**, και επίσης ότι δεν τελούν **υπό διαδικασία έκδοσης απόφασης κοινής ή ειδικής εκκαθάρισης του άρθρου 106ια του ΠτΚ,** όπως προστέθηκε με το **άρθρο 12 του Ν. 4013/2011.**

- Τα αλλοδαπά φυσικά ή νομικά πρόσωπα δηλώνουν ότι δεν τελούν υπό κοινή εκκαθάριση ή ειδική εκκαθάρισητου άρθρου 106ια του ΠτΚ,όπως προστέθηκε με το άρθρο 12 του Ν. 4013/2011, ή υπό άλλη ανάλογη κατάσταση και επίσης ότι δεν τελούν υπό διαδικασία έκδοσης απόφασης κοινής ή ειδικής εκκαθάρισης του άρθρου 106ια του ΠτΚ,όπως προστέθηκε με το άρθρο 12 του Ν. 4013/2011, ή υπό άλλη ανάλογη διαδικασία .

**δ**. **Δεν τελούν σε αναγκαστική διαχείριση** και επίσης, ότι δεν τελούν σε **διαδικασία κήρυξης σε αναγκαστική διαχείριση**.

- Τα αλλοδαπά φυσικά ή νομικά πρόσωπα δηλώνουν ότι δεν τελούν σε αναγκαστική διαχείριση ή υπό άλλη ανάλογη κατάσταση καθώς και σε διαδικασία κήρυξης σε αναγκαστική διαχείριση ή υπό άλλη ανάλογη διαδικασία .

**ε**. Είναι **ενήμεροι** ως προς τις **υποχρεώσεις** τους που αφορούν τις **εισφορές κοινωνικής ασφάλισης** (κύριας και επικουρικής) αναφέροντας όλους τους φορείς στους οποίους καταβάλουν εισφορές κύριας και επικουρικής ασφάλισης καθώς και ότι είναι ενήμεροι ως προς τις **φορολογικές υποχρεώσεις** τους .

**στ.** Είναι **εγγεγραμμένοι** στο οικείο Επιμελητήριο, **ορίζοντας ρητά την επωνυμία του Επιμελητηρίου** **και** **το αντικείμενο των δραστηριοτήτων που ασκούν (ρητά κατονομαζόμενες)**, προκειμένου για νομικά πρόσωπα ή το ειδικό επάγγελμά τους προκειμένου για φυσικά πρόσωπα, με το οποίο είναι εγγεγραμμένοι στο Επιμελητήριο **κατά την ημέρα διενέργειας του διαγωνισμού** ή ασκούν γεωργικό ή κτηνοτροφικό επάγγελμα, κατά περίπτωση (δεν αφορά συνεταιρισμούς).

- Τα αλλοδαπά φυσικά ή νομικά πρόσωπα δηλώνουν ότι είναι εγγεγραμμένοι στα μητρώα του οικείου Επιμελητηρίου της χώρας εγκατάστασής τους ή δε ισοδύναμες επαγγελματικές οργανώσεις, ομοίως της χώρας εγκατάστασής τους, κατά την ημέρα διενέργειας του διαγωνισμού .

**ζ**. Δεν είναι ένοχοι σοβαρών ψευδών δηλώσεων κατά την παροχή των πληροφοριών που απαιτούνται κατ’ εφαρμογή του Π.Δ. 60/2007 ή όταν δεν έχουν παράσχει τις πληροφορίες αυτές.

**η**. Η επιχείρησή τους δεν υπόκειται σε τυχόν νομικούς περιορισμούς λειτουργίας.

**θ**. **Δεν τελούν** **σε αποκλεισμό** από διαγωνισμούς με βάση αμετάκλητη απόφαση του Υπουργού Ανάπτυξης κατά τα άρθρα 18, 34 και 39 του Π.Δ. 118/2007 κατά την ημερομηνία διενέργειας του διαγωνισμού .

**ι.** Ο συνεταιρισμός λειτουργεί νόμιμα (αφορά μόνο συνεταιρισμούς) .

**ια.** Δεν απασχολούν ή εκμεταλλεύονται ανηλίκους κάτω των 15 ετών.

**ιβ.** Το προσφερόμενο προϊόν τους δεν είναι αποδέκτης πολιτικής τιμών πώλησης κάτω του κόστους κατασκευής ή της τιμής απόκτησης του προϊόντος για εμπορία (τιμή Dumping) ή αποδέκτης εξαγωγικής επιδότησης – αφορά μόνο κατασκευαστές ή εμπορικούς εκπροσώπους προϊόντων χωρών που δεν έχουν αποδεχθεί τα πρωτόκολλα Πολυμερών Συμφωνιών του Παγκόσμιου Οργανισμού Εμπορίου (WTO) ή δεν λειτουργούν στο πλαίσιο ολοκληρωμένης Τελωνειακής Ένωσης με την Ε.Ε (βλ. παρ. 10 Παραρτήματος Β΄).

**ιγ.**  Η προσφορά συντάχθηκε σύμφωνα με τους όρους της προκήρυξης της οποίας έλαβαν γνώση και ότι αποδέχονται πλήρως και ανεπιφύλακτα τους όρους της.

**ιδ.** Αναλαμβάνουν την υποχρέωση για την έγκαιρη και προσήκουσα προσκόμιση των δικαιολογητικών κατακύρωσης του Κεφαλαίου Γ΄ του Παραρτήματος Δ΄ της υπ’ αριθ. 6/2013 προκήρυξης Α.Ε.Α., κατά περίπτωση, και σύμφωνα με τους όρους και τις προϋποθέσεις του άρθρου 20 του Π.Δ/τος 118/2007, προς απόδειξη των ως άνω δηλώσεων (παρ. Α.2 και Α.3.).

Σε περίπτωση που ο προσφέρων είναι νομικό πρόσωπο, τα ανωτέρω αναφερόμενα στην παράγραφο (3) του παρόντος δηλώνει ο νόμιμος εκπρόσωπός του.

**4**. **Παραστατικό εκπροσώπησης**, κατά το άρθρο 6 παρ. 1 περ. γ του Π.Δ. 118/2007, εφόσον οι προμηθευτές συμμετέχουν στους διαγωνισμούς με αντιπρόσωπο / εκπρόσωπό τους.

1. **Απόδειξη κατάθεσης ή αποστολής δείγματος,** εφόσον απαιτείται, σύμφωνα μετην παρ. 3 & 4 του Άρθρο 11 του Π.Δ. 118/2007.

**6. Τα νομιμοποιητικά έγγραφα κάθε συμμετέχοντος,** όπωςτο Φ.Ε.Κ. ΄Ιδρυσης και οι τροποποιήσεις του (για διαγωνιζόμενους με μορφή Α.Ε. και Ε.Π.Ε.), επικυρωμένο αντίγραφο ή απόσπασμα του καταστατικού του διαγωνιζόμενου και των εγγράφων τροποποιήσεών του (για Ο.Ε. και Ε.Ε. ). Στοιχεία και έγγραφα από τα οποία πρέπει να προκύπτουν ο Πρόεδρος και Διευθύνων Σύμβουλος Α.Ε., τα υπόλοιπα πρόσωπα που έχουν δικαίωμα να δεσμεύουν με την υπογραφή τους το νομικό πρόσωπο και τα έγγραφα της νομιμοποίησης αυτών, αν αυτό δεν προκύπτει ευθέως από το καταστατικό αναλόγως με τη νομική μορφή των εταιρειών ή κάθε άλλου νομικού προσώπου .

**7.** Υπεύθυνη δήλωση της παρ. 4 του άρθρου 8 του Ν.1599/1986 (Α΄-75), όπως εκάστοτε ισχύει, στην οποία θα αναφέρουν ότι πληρούν τις αναγκαίες ελάχιστες απαιτήσεις οικονομικών προϋποθέσεων και τα όρια τους όπως αυτά καθορίζονται στην παρ. 6 του Κεφ. Γ΄ ‘’ΔΙΚΑΙΟΛΟΓΗΤΙΚΑ ΚΑΤΑΚΥΡΩΣΗΣ’’ του Παραρτήματος Δ΄ παρούσης Π/ξης, καθώς και ότι θα προσκομίσουν εγκαίρως και προσηκόντως σύμφωνα με τις διατάξεις του άρθρου 8α του Π.Δ. 118/2007 και της παρούσης τα δικαιολογητικά που αποδεικνύουν ότι πληρούνται τα ως άνω .

- Σε περίπτωση που ο προσφέρων είναι νομικό πρόσωπο τα ανωτέρω αναφερόμενα στην παράγραφο 6 του παρόντος δηλώνει ο νόμιμος εκπρόσωπός του.

**8. Δικαιολογητικά του άρθρου 8 του Ν.3310/2005 ‘’Ονομαστικοποίηση μετοχών εταιρειών που συνάπτουν δημόσιες συμβάσεις’’**, όπως ισχύει :

**α.** Όταν πρόκειται για διαγωνισμό με προϋπολογισμό **ανώτερο του ενός εκατομμυρίου (1.000.000,00)** ευρώ, οι ανώνυμες εταιρείες που συμμετέχουν, αυτοτελώς ή σε κοινοπραξία ή ένωση προσώπων ή σε οποιασδήποτε μορφής οντότητα σε διαγωνιστική διαδικασία, απαιτείται να προσκομίσουν, **επί ποινή απαραδέκτου**:

- Εάν είναι Ελληνικές ανώνυμες εταιρείες, τα δικαιολογητικά που προβλέπονται από τις διατάξεις του π.δ. 82/96 (Α΄-66) ‘’Ονομαστικοποίηση των μετοχών Ελληνικών Ανωνύμων Εταιρειών’’, όπως αυτές τροποποιήθηκαν με τις διατάξεις του άρθρου 8 του Ν.3310/2005, όπως αυτό τροποποιήθηκε με το άρθρο 8 του ν.3414/2005 (Α΄-279) και υπό τις προϋποθέσεις που καθορίζονται από τις εν λόγω διατάξεις .

- Εάν είναι αλλοδαπές ανώνυμες εταιρείες, ανεξαρτήτως της συμμετοχής τους ή μη σε ελληνικές ανώνυμες εταιρείες, τα δικαιολογητικά που προβλέπονται από τις διατάξεις του άρθρου 8 του ν.3310/2005, όπως αυτές τροποποιήθηκαν από το άρθρο 8 του Ν.3414/2005 και υπό τις προϋποθέσεις που καθορίζονται από τις εν λόγω διατάξεις

**β.** Όταν πρόκειται για διαγωνισμό με προϋπολογισμό **ανώτερο του ενός εκατομμυρίου (1.000.000,00)** ευρώ, η Αναθέτουσα Αρχή, σύμφωνα με την παράγραφο 4 του άρθρου 8 του Ν. 3414/2005, ελέγχει, επί ποινή απαραδέκτου της υποψηφιότητας, εάν στη διαγωνιστική διαδικασία συμμετέχει εξωχώρια εταιρεία κατά τα αναφερόμενα στην περ. α΄ της παραγράφου 4 του άρθρου 4 του ιδίου νόμου, όπως συμπληρώθηκε με την παράγραφο 4 του άρθρου 4 του ν.3414/2005.

**9**. Οι ενώσεις και οι κοινοπραξίες προμηθευτών που υποβάλλουν κοινή προσφορά, μαζί με την προσφορά υποβάλλουν τα παραπάνω κατά περίπτωση δικαιολογητικά για κάθε προμηθευτή που συμμετέχει στην ένωση ή κοινοπραξία .

**Β. ΔΙΚΑΙΟΛΟΓΗΤΙΚΑ (ΔΗΛΩΣΕΙΣ) ΤΟΥ ΑΡΘΡΟΥ 18 ΤΟΥ Π.Δ. 118/2007.**

Ο συμμετέχων υποχρεούται:

**α. Να δηλώνει** στην προσφορά του την χώρα καταγωγής του τελικού προϊόντος που προσφέρει και, εφόσον κατασκευάζει ο ίδιος το τελικό προϊόν, την επιχειρηματική μονάδα στην οποία θα κατασκευάσει το προσφερόμενο προϊόν καθώς και τον τόπο εγκατάστασής της (πλήρης Δ/νση).

**β. Να δηλώνει** στην προσφορά του, όταν δεν κατασκευάσει ο ίδιος το τελικό προϊόν σε δική του επιχειρηματική μονάδα, την επιχειρηματική μονάδα, στην οποία θα κατασκευαστεί το προσφερόμενο προιον και τον τόπο εγκατάστασής της (πλήρης Δ/νση).

Επίσης, πρέπει να επισυνάψει στην προσφορά του υπεύθυνη δήλωσή του προς τον Φορέα (ΕΛΛΗΝΙΚΗ ΑΣΤΥΝΟΜΙΑ) ότι η κατασκευή του τελικού προϊόντος θα γίνει από την επιχείρηση στην οποία ανήκει ή η οποία εκμεταλλεύεται ολικά ή μερικά τη μονάδα κατασκευής του τελικού προϊόντος και ότι ο νόμιμος εκπρόσωπος της επιχείρησης αυτής έχει αποδεχθεί έναντί του την εκτέλεση της συγκεκριμένης προμήθειας, σε περίπτωση κατακύρωσης στον προμηθευτή υπέρ του οποίου έγινε η αποδοχή.

**- Σημειώνεται ότι τα ανωτέρω δικαιολογητικά τοποθετούνται στο φάκελο της τεχνικής προσφοράς.**

**Γ.**  **ΔΙΚΑΙΟΛΟΓΗΤΙΚΑ ΚΑΤΑΚΥΡΩΣΗΣ** :

Μετά την αξιολόγηση των προσφορών, κατά το άρθρο 20 του π.δ. 118/2007 (Κ.Π.Δ.), **ο προσφέρων στον οποίο πρόκειται να γίνει η κατακύρωση**, εντός προθεσμίας είκοσι (20) ημερών από την κοινοποίηση της σχετικής έγγραφης ειδοποίησης σ΄ αυτόν, με βεβαίωση παραλαβής ή σύμφωνα με τα προβλεπόμενα στο ν.2672/1998 (Α΄-290), **οφείλει να υποβάλει, σε σφραγισμένο φάκελο**, τα κατωτέρω δικαιολογητικά:

**1. Οι ΄Ελληνες πολίτες**:

**α**. Απόσπασμα ποινικού μητρώου έκδοσης του τελευταίου τριμήνου, από το οποίο να προκύπτει, ότι δεν έχουν καταδικασθεί με αμετάκλητη δικαστική απόφαση, για:

**(1)** Κάποιο από τα αδικήματα της παρ. 1 του άρθρου 43 του π.δ/τος 60/2007, ήτοι:

- Συμμετοχή σε εγκληματική οργάνωση, όπως αυτή ορίζεται στο άρθρο 2 παράγραφος 1 της κοινής δράσης της 98/773/ΔΕΥ του Συμβουλίου (ΕΕ L 351 της 29.1.1998, σελ. 1).

- Δωροδοκία, όπως αυτή ορίζεται αντίστοιχα στο άρθρο 3 της πράξης του Συμβουλίου της 26ης Μαΐου 1997 (ΕΕ C195 της 25.6.1997), σελ. 1) και στο άρθρο 3 παράγραφος 1 της κοινής δράσης 98/742/ΚΕΠΠΑ του Συμβουλίου (EE L 358 της 31.12.1998, σελ. 2).

- Απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων (EE C 316 της 27.11.1995, σελ. 48).

- Νομιμοποίηση εσόδων από παράνομες δραστηριότητες, όπως ορίζεται στο άρθρο 1 της οδηγίας 91/308/ΕΟΚ του Συμβουλίου, της 10ης Ιουνίου 1991, για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες (EE L 166 της 28.6.1991, σελ. 77 Οδηγίας , η οποία τροποποιήθηκε από την Οδηγία 2001/97/ΕΚ του Ευρωπαϊκού Κοινοβουλίου και του Συμβουλίου, EE L 344 της 28.12.2001, σελ. 76) η οποία ενσωματώθηκε με το Ν.2331/1995 (Α΄-173) και τροποποιήθηκε με το Ν.3424/2005 (Α΄-305).

(**2**) Κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας.

(**3**) Κάποιο από τα αδικήματα του Αγορανομικού Κώδικα, σχετικό με την άσκηση της επαγγελματικής τους δραστηριότητας.

Σημειώνεται ότι σε περίπτωση που το απόσπασμα ποινικού μητρώου φέρει καταδικαστικές αποφάσεις, οι συμμετέχοντες θα πρέπει να επισυνάπτουν τις αναφερόμενες σε αυτό καταδικαστικές αποφάσεις .

**β**. Πιστοποιητικό αρμόδιας δικαστικής ή διοικητικής αρχής, έκδοσης του τελευταίου εξαμήνου, από το οποίο να προκύπτει ότι δεν τελούν σε πτώχευση και επίσης, ότι δεν τελούν σε διαδικασία κήρυξης πτώχευσης.

**γ.** Πιστοποιητικό αρμόδιας δικαστικής ή διοικητικής αρχής, έκδοσης του τελευταίου εξαμήνου, από το οποίο να προκύπτει ότι **δεν έχουν καταθέσει αίτηση ανοίγματος διαδικασίας εξυγίανσης του άρθρου 99 του ΠτΚ,** όπως ισχύει μετά την αντικατάστασή του από το **άρθρο 12 του Ν. 4013/2011 και**, επίσης, ότι **δεν έχει εκδοθεί απόφαση περί υπαγωγής σε εξυγίανση**.

**δ**. Πιστοποιητικό αρμόδιας δικαστικής ή διοικητικής αρχής, έκδοσης του τελευταίου εξαμήνου, από το οποίο να προκύπτει ότι δεν τελούν σε αναγκαστική διαχείριση και επίσης, ότι δεν τελούν σε διαδικασία κήρυξης σε αναγκαστική διαχείριση .

**ε**. Υπεύθυνη δήλωση του ν.1599/1986, στην οποία να δηλώνονται όλοι οι οργανισμοί κύριας και επικουρικής κοινωνικής ασφάλισης στους οποίους ο διαγωνιζόμενος οφείλει να καταβάλει εισφορές για το απασχολούμενο από αυτόν προσωπικό (εφόσον υπάρχει μεταβολή από όσα δηλώθηκαν στη υπεύθυνη δήλωση που κατατέθηκε ως δικαιολογητικό συμμετοχής).

**στ.** Πιστοποιητικά όλων των οργανισμών κοινωνικής ασφάλισης που ο συμμετέχων δηλώνει στην Υπεύθυνη Δήλωση της προηγουμένης παραγράφου, από τα οποία να προκύπτει ότι είναι ενήμεροι ως προς τις εισφορές κοινωνικής ασφάλισης (κύριας και επικουρικής) κατά την ημερομηνία κοινοποίησης της πρόσκλησης υποβολής των δικαιολογητικών κατακύρωσης του Διαγωνισμού.

**ζ.** Πιστοποιητικό αρμόδιας αρχής, από το οποίο να προκύπτει ότι είναι ενήμεροι ως προς τις φορολογικές υποχρεώσεις τους κατά την ημερομηνία κοινοποίησης της πρόσκλησης υποβολής των δικαιολογητικών κατακύρωσης.

**η**. Πιστοποιητικό του οικείου Επιμελητηρίου, με το οποίο θα πιστοποιείται αφενός η εγγραφή τους σ’ αυτό και το ειδικό επάγγελμά τους, κατά την ημέρα διενέργειας του διαγωνισμού και αφετέρου ότι εξακολουθούν να παραμένουν εγγεγραμμένοι μέχρι της επίδοσης της ως άνω έγγραφης ειδοποίησης. Για όσους ασκούν γεωργικό ή κτηνοτροφικό επάγγελμα, απαιτείται σχετική βεβαίωση άσκησης επαγγέλματος, από αρμόδια αρχή του Δημοσίου ή του οικείου Ο.Τ.Α.

Σε περίπτωση εγκατάστασής τους στην αλλοδαπή, τα δικαιολογητικά των παραπάνω περιπτώσεων **β, γ, δ, στ και ζ** εκδίδονται με βάση την ισχύουσα νομοθεσία της χώρας που είναι εγκατεστημένοι, από την οποία και εκδίδεται το σχετικό πιστοποιητικό .

**2. Οι αλλοδαποί :**

**α**. Απόσπασμα ποινικού μητρώου ή ισοδύναμου εγγράφου αρμόδιας διοικητικής ή δικαστικής αρχής της χώρας εγκατάστασής τους, έκδοσης του τελευταίου τριμήνου, από το οποίο να προκύπτει ότι δεν έχουν καταδικασθεί με αμετάκλητη δικαστική απόφαση για κάποιο από τα αδικήματα της περίπτωσης α της ως άνω παραγράφου 1 παρόντος κεφαλαίου (Γ).

**β**. Πιστοποιητικό της κατά περίπτωση αρμόδιας δικαστικής ή διοικητικής αρχής της χώρας εγκατάστασής τους, έκδοσης του τελευταίου εξαμήνου, από το οποίο να προκύπτει ότι δεν τελούν σε πτώχευση, σε διαδικασία κήρυξης σε πτώχευση ή υπό άλλη ανάλογη κατάσταση ή διαδικασία κατά το δίκαιο της χώρας τους.

**γ.** Πιστοποιητικό της κατά περίπτωση αρμόδιας δικαστικής ή διοικητικής αρχής της χώρας εγκατάστασής τους, έκδοσης του τελευταίου εξαμήνου, από το οποίο να προκύπτει ότι **δεν έχουν καταθέσει αίτηση ανοίγματος διαδικασίας εξυγίανσης του άρθρου 99 του ΠτΚ,** όπως ισχύει μετά την αντικατάστασή του από το **άρθρο 12 του Ν. 4013/2011, δεν έχει εκδοθεί απόφαση περί υπαγωγής σε εξυγίανση** ή για άλλη ανάλογη κατάσταση ή διαδικασία κατά το δίκαιο της χώρας τους.

**δ.** Πιστοποιητικό αρμόδιας δικαστικής ή διοικητικής αρχής, έκδοσης του τελευταίου εξαμήνου, από το οποίο να προκύπτει ότι δεν τελούν σε αναγκαστική διαχείριση ή δεν τελούν σε διαδικασία κήρυξης σε αναγκαστική διαχείριση ή άλλη ανάλογη κατάσταση κατά το δίκαιο της χώρας τους.

**ε.** Υπεύθυνη δήλωση του ν.1599/1986, στην οποία να δηλώνονται όλοι οι οργανισμοί κύριας και επικουρικής κοινωνικής ασφάλισης στους οποίους ο διαγωνιζόμενος οφείλει να καταβάλει εισφορές για το απασχολούμενο από αυτόν προσωπικό (εφόσον υπάρχει μεταβολή από όσα δηλώθηκαν στη υπεύθυνη δήλωση που κατατέθηκε ως δικαιολογητικό συμμετοχής).

**στ.** Πιστοποιητικό της κατά περίπτωση αρμόδιας δικαστικής ή διοικητικής αρχής της χώρας εγκατάστασής τους, από το οποίο να προκύπτει ότι κατά την ημερομηνία της ως άνω ειδοποίησης, είναι ενήμεροι ως προς τις υποχρεώσεις τους που αφορούν τις εισφορές κοινωνικής ασφάλισης (κύριας και επικουρικής) και ως προς τις φορολογικές υποχρεώσεις τους.

**ζ.** Πιστοποιητικό της αρμόδιας αρχής της χώρας εγκατάστασής τους, από το οποίο να προκύπτει ότι ήταν εγγεγραμμένοι στα μητρώα του οικείου Επιμελητηρίου ή σε ισοδύναμες επαγγελματικές οργανώσεις, κατά την ημέρα διενέργειας του διαγωνισμού και να παραμένουν εγγεγραμμένοι μέχρι την επίδοση της ως άνω έγγραφης ειδοποίησης .

**3.** **Τα νομικά πρόσωπα ημεδαπά ή αλλοδαπά :**

**α**. Τα παραπάνω δικαιολογητικά των παραγράφων 1 και 2 αντίστοιχα.

- **Το απόσπασμα ποινικού μητρώου** ή άλλο ισοδύναμο έγγραφο αρμόδιας διοικητικής ή δικαστικής αρχής της χώρας εγκατάστασης του νομικού προσώπου, των ως άνω παραγράφων, αφορά τους Διαχειριστές όταν το νομικό πρόσωπο είναι Ο.Ε., Ε.Ε. και Ε.Π.Ε., τον Πρόεδρο και τον Διευθύνων Σύμβουλο όταν το νομικό πρόσωπο είναι Α.Ε. και σε κάθε άλλη περίπτωση νομικού προσώπου το νόμιμο εκπρόσωπό του.

**β**. Πιστοποιητικό αρμόδιας δικαστικής ή διοικητικής αρχής, έκδοσης του τελευταίου εξαμήνου, από το οποίο να προκύπτει ότι δεν τελούν υπό κοινή εκκαθάριση ή ειδική εκκαθάριση **του άρθρου 106ια του ΠτΚ,** όπως προστέθηκε με το **άρθρο 12 του Ν. 4013/2011,** ή άλλες ανάλογες καταστάσεις, και επίσης, ότι δεν τελούν υπό διαδικασία έκδοσης απόφασης κοινής ή ειδικής εκκαθάρισης **του άρθρου 106ια του ΠτΚ,** όπως προστέθηκε με το **άρθρο 12 του Ν. 4013/2011,** ή υπό άλλες ανάλογες καταστάσεις.

**γ**. Εφόσον από την προσκόμιση των νομιμοποιητικών εγγράφων για τη λειτουργία των νομικών προσώπων έχει υπάρξει οποιαδήποτε αλλαγή ή τροποποίηση, ο προμηθευτής υποχρεούται να προσκομίσει με τα δικαιολογητικά κατακύρωσης και τα σχετικά έγγραφα (λ.χ. τροποποίηση καταστατικού).

**4**. **Οι συνεταιρισμοί** :

**α**. Απόσπασμα ποινικού μητρώου έκδοσης του τελευταίου τριμήνου ή άλλο ισοδύναμο έγγραφο αρμόδιας διοικητικής ή δικαστικής αρχής της χώρας εγκατάστασής από το οποίο να προκύπτει ότι **ο πρόεδρος του Δ.Σ.** δεν έχει καταδικασθεί με αμετάκλητη δικαστική απόφαση, για κάποιο από τα αδικήματα της περίπτωσης α της παραγράφου 1 παρόντος κεφαλαίου (Γ).

**β**. Τα δικαιολογητικά των περιπτώσεων **β-ζ** της παραγράφου 1, εφόσον πρόκειται για ημεδαπούς συνεταιρισμούς, και των περιπτώσεων **β-στ** της παραγράφου 2, εφόσον πρόκειται για αλλοδαπούς συνεταιρισμούς, και των περιπτώσεων **β** **και γ** της παραγράφου 3 παρόντος κεφαλαίου (Γ).

**γ**. Βεβαίωση αρμόδιας αρχής ότι ο Συνεταιρισμός λειτουργεί νόμιμα .

**5.** **Οι ενώσεις/κοινοπραξίες προμηθευτών που υποβάλουν κοινή προσφορά** :

Τα παραπάνω κατά περίπτωση δικαιολογητικά, για κάθε προμηθευτή που συμμετέχει στην ΄Ενωση /Κοινοπραξία .

**6.** Δικαιολογητικά που αποδεικνύουν το ελάχιστο επίπεδο οικονομικής και χρηματοοικονομικής επάρκειας και επαγγελματικών ικανοτήτων των συμμετασχόντων και τα όρια τους :

**α**. Βεβαίωση τραπέζης για την **πιστοληπτική ικανότητα της επιχείρησης**.

**β**. Ισολογισμός της τελευταίας τριετίας (σε περίπτωση μη τήρησης ισολογισμών, επικυρωμένα φωτοαντίγραφα των αντίστοιχων Φορολογικών Δηλώσεων), από τα οποία θα προκύπτει ότι το ύψος του συνολικού κύκλου εργασιών της επιχείρησης, κατά μέσο όρο για το ανωτέρω χρονικό διάστημα, είναι ίσο ή μεγαλύτερο με το 1/3 της προϋπολογισθείσας δαπάνης του προσφερόμενου είδους. Εάν η επιχείρηση λειτουργεί για χρόνο μικρότερο της τριετίας θα υποβάλει ισολογισμούς ή φορολογικές δηλώσεις για όσο χρόνο λειτουργεί .

.

**7. Εάν σε κάποια Χώρα βεβαιώνεται από οποιαδήποτε αρχή της ότι δεν εκδίδονται τα παραπάνω έγγραφα ή πιστοποιητικά, ή που αυτά δεν καλύπτουν όλες τις ως άνω αναφερόμενες περιπτώσεις του παρόντος Κεφ. Γ΄ δύναται να αντικατασταθούν από ένορκη βεβαίωση του ενδιαφερόμενου ή όπου δεν προβλέπεται η ένορκη βεβαίωση από υπεύθυνη δήλωση ενώπιον αρμόδιας δικαστικής ή διοικητικής αρχής συμβολαιογράφου ή αρμόδιου επαγγελματικού οργανισμού του κράτους καταγωγής ή προέλευσης. Στην κατά τα άνω υπεύθυνη δήλωση θα δηλώνεται ότι στη συγκεκριμένη χώρα δεν εκδίδονται τα συγκεκριμένα έγγραφα και ότι δεν συντρέχουν στο συγκεκριμένο πρόσωπο οι ανωτέρω νομικές καταστάσεις .**

**Δ. ΔΙΚΑΙΟΛΟΓΗΤΙΚΑ ΓΙΑ ΤΗΝ ΤΗΡΗΣΗ ΤΩΝ ΜΗΤΡΩΩΝ ΤΟΥ Ν. 3310/2005, ΟΠΩΣ ΤΡΟΠΟΠΟΙΗΘΗΚΕ ΜΕ ΤΟ Ν. 3414/2005 – ΕΛΕΓΧΟΣ ΕΘΝΙΚΟΥ ΣΥΜΒΟΥΛΙΟΥ ΡΑΔΙΟΤΗΛΕΟΡΑΣΗΣ (Ε.Σ.Ρ.):**

Όταν πρόκειται για διαγωνισμό με προϋπολογισμό **ανώτερο του ενός εκατομμυρίου** (**1.000.000,00**) ευρώ, για την εφαρμογή του άρθρου 5 του ν.3310/2005, όπως αυτό τροποποιήθηκε με το άρθρο 5 του ν.3414/2005, ενόψει τις υπογραφής της σχετικής σύμβασης, οι επιχειρήσεις που συνάπτουν δημόσιες συμβάσεις, **αρκεί να προσκομίζουν**, δια των νομίμων εκπροσώπων τους, μόνο στην Αναθέτουσα Αρχή, πριν την υπογραφή της σύμβασης, **υπεύθυνη δήλωση του άρθρου 8 του ν.1599/1986, όπως ισχύει, ότι δεν εκδοθεί καταδικαστική απόφαση κατά την έννοια του άρθρου 3 του ν.3310/2005, όπως αντικαταστάθηκε με το άρθρο 3 του ν.3414/2005.** Κατά τα λοιπά ισχύουν τα αναφερόμενα στην υπ’ αριθ. 20977 από 23.8.2007 κ.υ.α. των Υπουργών Ανάπτυξης και Επικρατείας (ΦΕΚ 1673 τ.Β΄).

**Ε**. **ΕΠΙΣΗΜΑΝΣΕΙΣ**

**1.** Σε περίπτωση **Κοινοπραξίας ή σύμπραξης οικονομικών φορέων**, κάθε μέλος της κοινοπραξίας ή σύμπραξης υποχρεούται να καταθέσει όλα τα παραπάνω κατά περίπτωση δικαιολογητικά και λοιπά στοιχεία, πλην της εγγύησης συμμετοχής, η οποία μπορεί να είναι είτε στο όνομα όλων των μελών της κοινοπραξίας ή σύμπραξης, είτε στο όνομα ενός τούτων, πλην όμως τότε θα περιλαμβάνει όρο ότι η εγγύηση καλύπτει τις υποχρεώσεις όλων των μελών της κοινοπραξίας ή σύμπραξης.

**2.** Η ένωση προμηθευτών υποβάλλει κοινή προσφορά, η οποία υπογράφεται υποχρεωτικά, είτε από όλους τους προμηθευτές που αποτελούν την ένωση, είτε από εκπρόσωπό τους εξουσιοδοτημένο με συμβολαιογραφική πράξη. Στην προσφορά απαραιτήτως πρέπει να προσδιορίζεται η έκταση και το είδος της συμμετοχής του κάθε μέλους της ένωσης προμηθευτών. Με την υποβολή της προσφοράς, κάθε μέλος της ένωσης ευθύνεται εις ολόκληρο. Σε περίπτωση κατακύρωσης ή ανάθεσης της παροχής υπηρεσιών, η ευθύνη αυτή εξακολουθεί μέχρι πλήρους εκτέλεσης της σύμβασης.

**3.** **Η εγγύηση συμμετοχής υποβάλλεται υποχρεωτικά σε πρωτότυπη μορφή**.

**4.** Το πιστοποιητικό φορολογικής ενημερότητας, θα πρέπει υποχρεωτικά να είναι το πρωτότυπο ή φωτοαντίγραφο εκ του πρωτοτύπου, υπογεγραμμένο ταυτόχρονα με το πρωτότυπο από τον Προϊστάμενο της Δ.Ο.Υ. ή να έχει εκδοθεί από το διαδίκτυο μέσω του ‘’ΤAXIS NET’’.

**5.** Tα λοιπά δικαιολογητικά της κατακύρωσης υποβάλλονται σε πρωτότυπα ή επικυρωμένα αντίγραφα, εκτός των περιπτώσεων που προβλέπεται ρητά από διάταξη νόμου ή υποβολή τους σε πρωτότυπη μορφή.

**6**. Δεν απαιτείται επικύρωση αντιγράφου ή φωτοαντιγράφου αν τούτο συνοδεύεται από υπεύθυνη δήλωση του άρθρου 8 του ν.1599/1986, στην οποία ο ενδιαφερόμενος βεβαιώνει την ακρίβεια των στοιχείων (άρθρο 11 παρ. 2 & 3 του ν.2690/1999).

**7. Η μη έγκαιρη και προσήκουσα υποβολή των δικαιολογητικών του παρόντος παραρτήματος Δ΄ συνιστά λόγο αποκλεισμού από το διαγωνισμό.**

|  |  |
| --- | --- |
|  | **Ανήκει στην Προκήρυξη 17/2013 Α.Ε.Α.** |

**ΠΑΡΑΡΤΗΜΑ Ε'**

**ΥΠΟΔΕΙΓΜΑΤΑ ΕΓΓΥΗΤΙΚΩΝ ΕΠΙΣΤΟΛΩΝ**

**Α. ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ ΣΥΜΜΕΤΟΧΗΣ**

Ονομασία Τράπεζας ...................................

Κατάστημα ..........................................

(Δ/νση οδός – αριθμός ΤΚ FAX) Ημερομηνία έκδοσης...............

ΕΥΡΩ .....................................

ΠΡΟΣ:

ΥΠΟΥΡΓΕΙΟ ΔΗΜΟΣΙΑΣ ΤΑΞΗΣ

ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ

ΑΡΧΗΓΕΙΟ ΕΛΛΗΝΙΚΗΣ ΑΣΤΥΝΟΜΙΑΣ

ΚΛΑΔΟΣ ΟΙΚΟΝΟΜΙΚΟΤΕΧΝΙΚΩΝ &

ΠΛΗΡΟΦΟΡΙΚΗΣ

ΔΙΕΥΘΥΝΣΗ ΟΙΚΟΝΟΜΙΚΩΝ

Π. Κανελλοπούλου 4

101 77 Α Θ Η Ν Α

**ΕΓΓΥΗΤΙΚΗ ΕΠΙΣΤΟΛΗ ΣΥΜΜΕΤΟΧΗΣ ΜΕ ΑΡΙΘ**...................

**ΕΥΡΩ** ..................

'Eχουμε την τιμή να σας γνωρίσουμε ότι εγγυώμεθα δια της παρούσας εγγυητικής επιστολής ανέκκλητα και ανεπιφύλακτα, παραιτούμενοι της ενστάσεως της διζήσεως μέχρι του ποσού των ΕΥΡΩ......................................, υπέρ της Εταιρείας........................................, Δ/νση ................................................. για τη συμμετοχή της στο διενεργούμενο διαγωνισμό της.................... για την προμήθεια..........................................................., σύμφωνα με την υπ' αριθ. **17/2013** προκήρυξής σας.

Η παρούσα εγγύηση καλύπτει μόνο τις από τη συμμετοχή στον ανωτέρω διαγωνισμό απορρέουσες υποχρεώσεις της εν λόγω Εταιρείας, καθ' όλο το χρόνο ισχύος της.

Το παραπάνω ποσό τηρούμε στη διάθεσή σας και θα καταβληθεί με μόνη την δήλωσή σας, ολικά ή μερικά, χωρίς καμία από μέρος μας αντίρρηση ή ένσταση και χωρίς να ερευνηθεί το βάσιμο ή μη της απαίτησης, μέσα σε τρείς (3) ημέρες από απλή έγγραφη ειδοποίησή σας.

Σε περίπτωση κατάπτωσης της εγγύησης το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου .

Η παρούσα ισχύει μέχρι την ....................................

Αποδεχόμαστε να παρατείνουμε την ισχύ της εγγύησης, ύστερα από απλό έγγραφο της Υπηρεσίας σας, με την προϋπόθεση ότι το σχετικό αίτημά σας θα μας υποβληθεί πριν από την ημερομηνία λήξης της.

Βεβαιώνεται υπεύθυνα, ότι το ποσό των εγγυητικών μας επιστολών, που έχουν δοθεί στο Δημόσιο και ΝΠΔΔ, συνυπολογίζοντας και το ποσό της παρούσας, δεν υπερβαίνει το όριο των εγγυήσεων που έχει καθορισθεί από το Υπουργείο Οικονομίας και Οικονομικών για την Τράπεζά μας .

**ΣΗΜΕΙΩΣΗ ΓΙΑ ΤΗΝ ΤΡΑΠΕΖΑ:**

Ο χρόνος ισχύος της εγγυητικής επιστολής συμμετοχής πρέπει να είναι μεγαλύτερος ένα (1) μήνα του χρόνου ισχύος της προσφοράς, όπως σχετικά αναφέρεται στην προκήρυξη .

**Β. ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ ΚΑΛΗΣ ΕΚΤΕΛΕΣΗΣ**

Ονομασία Τράπεζας …………………………..

Κατάστημα ……………………………………..

(Δ/νση οδός – αριθμός ΤΚ fax)

ΗΜΕΡΟΜΗΝΙΑ ΕΚΔΟΣΗΣ ……………

ΕΥΡΩ………….…………………………….

Προς : ΥΠΟΥΡΓΕΙΟ ΔΗΜΟΣΙΑΣ ΤΑΞΗΣ

ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ

ΑΡΧΗΓΕΙΟ ΕΛΛΗΝΙΚΗΣ ΑΣΤΥΝΟΜΙΑΣ

ΚΛΑΔΟΣ ΟΙΚΟΝΟΜΙΚΟΤΕΧΝΙΚΩΝ & ΠΛΗΡΟΦΟΡΙΚΗΣ

Δ/ΝΣΗ ΟΙΚΟΝΟΜΙΚΩΝ

Π. Κανελλοπούλου 4

101 77 – ΑΘΗΝΑ

ΕΓΓΥΗΤΙΚΗ ΕΠΙΣΤΟΛΗ ΚΑΛΗΣ ΕΚΤΕΛΕΣΗΣ ΜΕ ΑΡΙΘ………………

ΕΥΡΩ…………………………………………………….

-΄Εχουμε την τιμή να σας γνωρίσουμε ότι εγγυώμεθα δια της παρούσας εγγυητικής επιστολής ανέκκλητα και ανεπιφύλακτα, παραιτούμενοι της ενστάσεως της διζήσεως, μέχρι του ποσού των ΕΥΡΩ ………………………. ……………………………… (και ολογράφως) ………………………………… στο οποίο και μόνο περιορίζεται η υποχρέωσή μας, υπέρ της εταιρείας ………………………………………………. Δ/νση …………………………………. …………………………… για την καλή εκτέλεση από αυτήν των όρων της με αριθμό …………σύμβασης, που υπέγραψε μαζί σας, για την προμήθεια ………………………………………….. (αρ. προκήρυξης **17/2013**) και το οποίο ποσό καλύπτει το 10% της συμβατικής προ Φ.Π.Α. αξίας #.................................# ΕΥΡΩ αυτής.

- Το παραπάνω ποσό τηρούμε στην διάθεσή σας και θα καταβληθεί με μόνη τη δήλωσή σας ολικά ή μερικά χωρίς καμία από μέρος μας αντίρρηση ή ένσταση και χωρίς να ερευνηθεί το βάσιμο ή μη της απαίτησης μέσα σε τρεις (3) ημέρες από απλή έγγραφη ειδοποίησή σας .

- Σε περίπτωση κατάπτωσης της εγγύησης, το ποσό κατάπτωσης υπόκειται στο εκάστοτε ισχύος τέλος χαρτοσήμου .

- Η παρούσα ισχύει μέχρι την ………………..

- Αποδεχόμαστε να παρατείνουμε την ισχύ της εγγύησης, ύστερα από απλό έγγραφο της Υπηρεσίας σας, με την προϋπόθεση ότι το σχετικό αίτημά σας θα μας υποβληθεί πριν από την ημερομηνία λήξης της.

- Βεβαιούται υπεύθυνα ότι το ποσό των εγγυητικών μας επιστολών, που έχουν δοθεί στο Δημόσιο και ΝΠΔΔ, συνυπολογίζοντας και το ποσό της παρούσας, δεν υπερβαίνει το όριο των εγγυήσεων που έχει καθορισθεί από το Υπουργείο Οικονομικών για την Τράπεζά μας.

**ΣΗΜΕΙΩΣΗ ΓΙΑ ΤΗΝ ΤΡΑΠΕΖΑ:**

Ο χρόνος ισχύος της εγγύησης πρέπει να είναι μεγαλύτερος από τον συμβατικό χρόνο φόρτωσης ή παράδοσης, κατά τον χρόνο που, με βάση τη σύμβαση, ο αγοραστής υποχρεούται να παραλάβει τα υλικά πλέον δύο (2) μήνες ή μεγαλύτερος εφόσον αυτό ορίζεται από την προκήρυξη.

**Γ. ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ ΠΡΟΚΑΤΑΒΟΛΗΣ**

Ονομασία Τράπεζας …………………………………….

Κατάστημα ……………………………………………….

(Δ/νση οδός – αριθμός ΤΚ FAX)

ΗΜΕΡΟΜΗΝΙΑ ΕΚΔΟΣΗΣ ………………

ΕΥΡΩ ……………………………………

ΠΡΟΣ : ΥΠΟΥΡΓΕΙΟ ΔΗΜΟΣΙΑΣ ΤΑΞΗΣ

ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ

ΑΡΧΗΓΕΙΟ ΕΛΛΗΝΙΚΗΣ ΑΣΤΥΝΟΜΙΑΣ

ΚΛΑΔΟΣ ΟΙΚΟΝΟΜΙΚΟΤΕΧΝΙΚΩΝ & ΠΛΗΡΟΦΟΡΙΚΗΣ

Δ/ΝΣΗ ΟΙΚΟΝΟΜΙΚΩΝ

Π. Κανελλοπούλου 4

**101 77 – ΑΘΗΝΑ**

ΕΓΓΥΗΤΙΚΗ ΕΠΙΣΤΟΛΗ ΠΡΟΚΑΤΑΒΟΛΗΣ ΜΕ ΑΡΙΘ…………….

ΕΥΡΩ…………………………………..

- ΄Εχουμε την τιμή να σας γνωρίσουμε ότι εγγυώμεθα δια της παρούσας επιστολής ανέκκλητα και ανεπιφύλακτα, παραιτούμενοι της ένστασης της διζήσεως, μέχρι του ποσού των ευρώ .……………………………………. υπέρ της επιχείρησης …………………………………..

Διεύθυνση……………………………………… για τη λήψη από αυτή ποσού προκαταβολής ευρώ ……………………………………. σύμφωνα με την υπ’ αριθ. …………………………………

σύμβαση του Αρχηγείου Ελληνικής Αστυνομίας, που αφορά την προμήθεια ……………… …………………………………………………………..………………………………………………….……………………………………………………………………………………………………………...

και το οποίο ποσό αντιστοιχεί στο …………….% της συμβατικής προ Φ.Π.Α. αξίας …………… …………………………………..αυτής .

- Το παραπάνω ποσό της εγγύησης τηρείται στη διάθεση της Υπηρεσίας σας που έχει συνάψει τη σύμβαση και θα καταβληθεί ολικά ή μερικά μέσα σε τρείς (3) ημέρες μετά από απλή έγγραφη ειδοποίησή σας.

- Σε περίπτωση εκπρόθεσμης ή μη παράδοσης του υλικού η καταβολή τόκων καλύπτεται από το ποσό της προκαταβολής, σύμφωνα με τα οριζόμενα στα άρθρα 32 και 34 του π.δ. 118/2007 ‘’Κ.Π.Δ.’’ (Α΄-150).

- Σε περίπτωση κατάπτωσης της εγγύησης το ποσό της κατάπτωσης υπόκειται στο εκάστοτε ισχύον τέλος χαρτοσήμου .

- Η παρούσα ισχύει μέχρι και την………………………………….

- Αποδεχόμαστε να παρατείνουμε την ισχύ της εγγύησης, ύστερα από απλό έγγραφο της Υπηρεσίας σας, με την προϋπόθεση ότι το σχετικό αίτημά σας θα μας υποβληθεί πριν από την ημερομηνία λήξης της

- Βεβαιούται υπεύθυνα ότι το ποσό των εγγυητικών μας επιστολών, που έχουν δοθεί στο Δημόσιο και ΝΠΔΔ, συνυπολογίζοντας και το ποσό της παρούσας, δεν υπερβαίνει το όριο των εγγυήσεων που έχει καθορισθεί από το Υπουργείο Οικονομικών για την Τράπεζά μας.

**ΣΗΜΕΙΩΣΗ ΓΙΑ ΤΗΝ ΤΡΑΠΕΖΑ:**

Ο χρόνος ισχύος της εγγύησης πρέπει να είναι μεγαλύτερος από τον συμβατικό χρόνο φόρτωσης ή παράδοσης, κατά τον χρόνο που, με βάση τη σύμβαση, ο αγοραστής υποχρεούται να παραλάβει τα υλικά πλέον δύο (2) μήνες ή μεγαλύτερος εφόσον αυτό ορίζεται από τη προκήρυξη.

**Δ. ΕΓΓΥΗΤΙΚΗ ΕΠΙΣΤΟΛΗ ΚΑΛΗΣ ΛΕΙΤΟΥΡΓΙΑΣ**

Σε περιπτώσεις, όπου απαιτείται εγγύηση καλής λειτουργίας ή συντήρησης των ειδών, σαν χρόνος εγγύησης καλής λειτουργίας ή συντήρησης ισχύει ο αναγραφόμενος στο ΠΑΡΑΡΤΗΜΑ Ζ΄ των τεχνικών προδιαγραφών. Κατά τη διάρκεια ισχύος της εγγύησης, η αναθέτουσα αρχή δεν θα ευθύνεται για οποιαδήποτε βλάβη του υπό προμήθεια είδους προερχόμενη από τη συνήθη και ορθή χρήση του και δεν θα επιβαρύνεται με κανένα ποσό για εργατικά, ανταλλακτικά, υλικά και λοιπά έξοδα αποκατάστασης της βλάβης εκτός των αναλωσίμων υλικών. Ο προμηθευτής ύστερα από σχετική ειδοποίηση, είναι υποχρεωμένος να αντικαταστήσει ολόκληρο το είδος ή εξάρτημα που έχει υποστεί φθορά ή βλάβη και η οποία δεν οφείλεται σε κακή χρήση ή συντήρησή του .

Ο προμηθευτής είναι υποχρεωμένος να καταθέσει εγγυητική επιστολή, που να καλύπτει το **3 %** της συνολικής συμβατικής αξίας, χωρίς Φ.Π.Α, για την εγγύηση καλής λειτουργίας των ειδών.

Η εγγύηση αυτή θα κατατίθεται στη Δ/νση Οικονομικών /Αρχηγείου Ελληνικής Αστυνομίας, πριν από την αποδέσμευση της εγγυητικής επιστολής καλής εκτέλεσης της σύμβασης και τελική εξόφληση του προμηθευτή, **θα ισχύει τρείς (3) μήνες επιπλέον από το συμβατικό χρόνο εγγύησης καλής λειτουργίας** και θα είναι σύμφωνημε το κατωτέρω υπόδειγμα.

**ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ ΚΑΛΗΣ ΛΕΙΤΟΥΡΓΙΑΣ**

Ονομασία Τράπεζας ...................................

Κατάστημα ..........................................

(Δ/νση οδός – αριθμός ΤΚ FAX) Ημερομηνία έκδοσης...............

ΕΥΡΩ .....................................

ΠΡΟΣ:

ΥΠΟΥΡΓΕΙΟ ΔΗΜΟΣΙΑΣ ΤΑΞΗΣ

ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ

ΑΡΧΗΓΕΙΟ ΕΛΛΗΝΙΚΗΣ ΑΣΤΥΝΟΜΙΑΣ

ΚΛΑΔΟΣ ΟΙΚΟΝΟΜΙΚΟΤΕΧΝΙΚΩΝ &

ΠΛΗΡΟΦΟΡΙΚΗΣ

ΔΙΕΥΘΥΝΣΗ ΟΙΚΟΝΟΜΙΚΩΝ

Π. Κανελλοπούλου 4

101 77 Α Θ Η Ν Α

**ΕΓΓΥΗΤΙΚΗ ΕΠΙΣΤΟΛΗ ΚΑΛΗΣ ΛΕΙΤΟΥΡΓΙΑΣ ΑΡ.** ................... **ΕΥΡΩ** ..................

- 'Eχουμε την τιμή να σας γνωρίσουμε ότι εγγυώμεθα δια της παρούσας εγγυητικής επιστολής ανέκκλητα και ανεπιφύλακτα, παραιτούμενοι της ενστάσεως της διαιρέσεως και διζήσεως μέχρι του ποσού των ΕΥΡΩ...................................... (και ολογράφως)………………, στο οποίο και μόνο περιορίζεται η υποχρέωσή μας, υπέρ της εταιρείας ……………………………. ……………………. Δ/νση ……………………………………………………., για την καλή λειτουργία των παραδοθέντων υπ΄αυτής ειδών της με αριθμό σύμβασης ………………., που υπέγραψε μαζί σας η εν λόγω εταιρεία για την προμήθεια ……………………… (αρ. προκήρυξης 12/2012) προς κάλυψη αναγκών του ………………………………………. και το οποίο ποσό καλύπτει το 3% της συμβατικής προ Φ.Π.Α. αξίας εκ …………….ΕΥΡΩ αυτής.

- Το παραπάνω ποσό τηρούμε στη διάθεσή σας και θα καταβληθεί ολικά ή μερικά, χωρίς καμία από μέρος μας αντίρρηση ή ένσταση και χωρίς να ερευνηθεί το βάσιμο ή μη της απαίτησης, μέσα σε τρείς (3) ημέρες από απλή έγγραφη ειδοποίησή σας.

- Σε περίπτωση κατάπτωσης της εγγύησης το ποσό της κατάπτωσης υπόκειται στο εκάστοτε ισχύον τέλος χαρτοσήμου .

- Η παρούσα ισχύει μέχρι και την ……………………………

- Αποδεχόμαστε να παρατείνουμε την ισχύ της εγγύησης, ύστερα από απλό έγγραφο της Υπηρεσίας σας, με την προϋπόθεση ότι το σχετικό αίτημά σας θα μας υποβληθεί πριν από την ημερομηνία λήξης της.

- Βεβαιούται υπεύθυνα, ότι το ποσό των εγγυητικών μας επιστολών, που έχουν δοθεί στο Δημόσιο και ΝΠΔΔ, συνυπολογίζοντας και το ποσό της παρούσας, δεν υπερβαίνει το όριο των εγγυήσεων που έχει καθορισθεί από το Υπουργείο Οικονομίας και Οικονομικών για την Τράπεζά μας .

|  |  |
| --- | --- |
|  | **Ανήκει στην Προκήρυξη 17/2013 Α.Ε.Α.** |

**ΠΑΡΑΡΤΗΜΑ ΣΤ΄**

**ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ**

|  |  |  |  |  |  |  |
| --- | --- | --- | --- | --- | --- | --- |
| **ΟΙΚΟΝΟΜΙΚΗ ΠΡΟΣΦΟΡΑ ΠΡΟΜΗΘΕΙΑΣ (ΤΙΜΕΣ ΣΕ €)** | | | | | | |
| **ΣΤΟΙΧΕΙΑ ΠΡΟΣΦΕΡΟΝΤΟΣ :** | | | | | | |
| **ΑΝΑΘΕΤΟΥΣΑ ΑΡΧΗ :** ΑΡΧΗΓΕΙΟ ΕΛΛΗΝΙΚΗΣ ΑΣΤΥΝΟΜΙΑΣ | | | | | | |
| **ΑΡΙΘΜΟΣ ΠΡΟΚΗΡΥΞΗΣ : 17/2013** | | | | | | |
|  | | | | | | |
| **Α/Α** | **ΕΙΔΟΣ** | | **ΠΟΣΟΤΗΤΑ ΣΕ ΤΕΜΑΧΙΑ** | | **ΠΡΟΣΦΕΡΟΜΕΝΗ ΤΙΜΗ ΜΟΝΑΔΑΣ\* ΧΩΡΙΣ Φ.Π.Α. (€) (αριθμητικώς)** | **ΠΡΟΣΦΕΡΟΜΕΝΗ ΤΙΜΗ ΜΟΝΑΔΑΣ\* ΧΩΡΙΣ Φ.Π.Α. (€) (ολογράφως)** |
| 1 |  | |  | |  |  |
| **ΠΡΟΣΦΕΡΟΜΕΝΗ ΣΥΝΟΛΙΚΗ ΤΙΜΗ\*, χωρίς Φ.Π.Α. (€) (αριθμητικώς)** | | | | |  | |
| **ΠΡΟΣΦΕΡΟΜΕΝΗ ΣΥΝΟΛΙΚΗ ΤΙΜΗ\*, χωρίς Φ.Π.Α. (€) (ολογράφως)** | | | | |  | |
| **ΠΟΣΟΣΤΟ Φ.Π.Α.** | | **23%** | | **ΠΟΣΟ ΦΠΑ** |  | |
| **Ε.Τ.Τ. ΜΟΝΑΔΑΣ** | |  | | **ΣΥΝΟΛΙΚΟ Ε.Τ.Τ.** |  | |
| **ΠΡΟΣΦΕΡΟΜΕΝΗ ΣΥΝΟΛΙΚΗ ΤΙΜΗ ΤΙΜΗ\*, με Φ.Π.Α. & Ε.Τ.Τ. (αριθμητικώς)** | | | | |  | |
| **ΠΡΟΣΦΕΡΟΜΕΝΗ ΣΥΝΟΛΙΚΗ ΤΙΜΗ\*, με Φ.Π.Α. & Ε.Τ.Τ. (ολογράφως)** | | | | |  | |

**\* Συμπεριλαμβανομένων των υπέρ τρίτων κρατήσεων, όπως αναφέρονται στο Παράρτημα Α΄, και κάθε είδους δαπανών για παράδοση αυτών ελευθέρων.**

ΗΜΕΡΟΜΗΝΙΑ

Ο ΠΡΟΣΦΕΡΩΝ

(υπογραφή - σφραγίδα)